BEKAS SUAMI LUFYA AKUI TAK TERKESAN TERKAIT KES CUBAAN CULIK ANAK: "BOLEH BERJUMPA SECARA BAIK..."

"Tidak tahu bagaimana boleh timbul dakwaan mengatakan saya yang melakukan cubaan menculik itu. Jika boleh berjumpa secara baik, kenapa pula saya hendak buat perkara begitu? Oleh itu, saya memilih untuk memberikan reaksi terhadap dakwaan yang dilemparkan. Saya tidak terkesan kerana menganggap dakwaan berkenaan tidak timbul sama sekali.

"Cuma secara umumnya, saya berpendapat ibu bapa di luar sana untuk lebih berhati-hati jika bersama anak-anak supaya insiden sebegini tidak berulang," ujar bekas suami kepada pelakon Lufya iaitu Dr Che Muhammad Hafiz yang mengambil pendekatan untuk tidak melatah biarpun namanya dipetik rentetan kes cubaan menculik anak perempuannya, Laana Haura sekitar Julai lalu.

Che Muhammad Hafiz menegaskan, isu berkenaan tidak memberikan impak terhadap dirinya memandangkan dia juga tidak mempunyai masalah untuk bertemu dengan anak perempuannya itu.

Terdahulu, Lufya berdepan detik cemas apabila dia mendakwa seorang lelaki cuba menculik anak perempuannya, Laana Haura ketika berada di taman permainan. Lufya bersyukur anak dan dirinya selamat namun mengalami kecederaan di muka disebabkan individu itu memukulnya menggunakan batang kayu.

Menerusi ruangan komen perkongsian berkenaan, nama Che Muhammad Hafiz turut dipetik sebagai salah seorang suspek. Bagaimana pun, Lufya turut menafikan dakwaan tidak berasas itu. Lufya pernah mendirikan rumah tangga dengan Che Muhammad Hafiz pada 26 November 2016 dan dikurniakan anak perempuan, Laana Haura yang kini berusia empat tahun.

Untuk makluman, Lufya atau nama sebenarnya, Lutfyah Sheikh Omar dan Che Muhammad Hafiz yang merupakan seorang doktor bercerai pada 17 Jun 2020 di Mahkamah Rendah Syariah Daerah Petaling, Shah Alam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - FAHRIN TINGGALKAN ISTERI HAMIL DEMI 'MENCARI RAMLI'

"Maaflah sayang elenaeleas... aididmarcello kidnap saya nak suruh kerja, tidaklah gembira sangatpun. Saya akan merindu awak, u and a half," ujar Fahrin Ahmad melalui laman IGnya.

Meskipun terasa berat meninggalkan isterinya yang sedang hamil tiga bulan, namun demi tugas ia terpaksa ditempuh jua.

Untuk info, Fahrin kini berada di Manchester, England, kira-kira seminggu lalu bagi menjayakan program Mencari Ramli Musim kelima.

Info & Foto - Fahrin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


4 TAHUN MENANTI - ELEENA SUI KINI HAMIL, BAKAL BERSALIN APRIL INI

Menerusi muat naik di laman Instagram, pelakon dan pengacara Eleena Sui memaklumkan berita gembira dimana dirinya kini sedang hamil anak pertama selepas empat tahun mendirikan tangga.

Menurut Eleena, usia kandungannya itu kini telah pun memasuki trimester ketiga dan dia dijadualkan bakal menimang cahaya mata sulung itu pada April nanti.

"Assalamualaikum. Hi everyone. Yesterday was our 4th anniversary and to commemorate our many years together. Faisya and I are happy to announce that we are blessed with our first pregnancy.

"Despite having almost 4 times of threatened miscarriage and weekly hospital visit, Alhamdulillah, I'm now in my 3rd trimester already. InshaAllah, we will be expecting our first newborn this coming Ramadhan," tulisnya.

Klik untuk gambar besar

Dalam pada itu, bekas pengacara Hlive itu turut menitipkan ucapan penghargaan kepada semua pihak yang mengambil berat mengenai dirinya ketika proses kehamilan ini.

"We received so much love and well wishes when we share this great news with our family and close friends. I know that I’ve been away for quite some time, I took a little break from social media and work just to focus on our well being.

"I'd like to thank you guys so much for respecting my privacy. I know that some are very worried and asking where I've been and asked if I'm doing okay.

"Fret not, Mommy and baby are perfectly fine! I'd like to thank my family and close friends that has been taking care of me while Faisya is away, you know who you are!

"Love you guys to bits! Please keep us in your prayers and pray that Abah will be able to be with us before Mommy POP!" katanya lagi.

Melihat pada ruangan komen pula, rata-rata peminat dan rakan artis teruja mendengar perkhabaran tersebut selain turut mendoakan semoga segala urusan Eleena sewaktu hanil dan melahirkan nanti akan dipermudahkan.

Terdahulu, Eleena dan suaminya, Ahmad Faisya Datuk Mohd Bustaman telah mendirikan rumah tangga pada tanggal 4 Februari 2017.

www.myartis.com / Sumber & foto: Media Hiburan & Instagram Eleena Sui

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA LAYANAN VVIP - NIA RAMADHANI MENANGIS MOHON MAAF AMBIL SYABU

"Dengan kerendahan hati saya memohon maaf perbuatan ini kepada semua pihak khususnya keluarga, sahabat yang sudah menaruh kepercayaan kepada saya. Saya Nia Ramadhani Bakrie mengaku bahawa apa yang saya lakukan tidak sepatutnya menjadi contoh yang baik kepada orang awam.

"Saya seharusnya memberikan contoh yang baik untuk anak dan orang-orang di sekeliling saya," ujar bintang terkenal Indonesia, Nia Ramadhani yang memohon maaf sambil menangis di hadapan media.

Menerusi sidang media, Nia, 31, dan suami, Ardi Bakrie tampil memohon maaf dan akui menyesal dengan perbuatan yang dilakukannya berhubung isu penyalahgunaan dadah.

Susulan siasatan ke atas pelakon tersebut dan suaminya berhubung dakwaan mengambil dadah jenis syabu sejak lima bulan lalu, Ketua Polis Metro Jakarta Pusat, Hengki Haryadi berkata tiada unsur pilih kasih dalam mengendalikan kes berkenaan.

"Perlu dijelaskan bahawa tidak wujud diskriminasi terhadap sesiapa... tunggu siasatan selesai," jelasnya.

Klik untuk gambar besar

Hengki menepis isu yang berlegar-legar dalam kalangan masyarakat apabila pasangan suami isteri itu menerima layanan istimewa. Salah satu yang menjadi pertikaian adalah ketidakhadiran mereka selaku suspek ketika pertama kali kes ini umumkan kepada umum.

Terdahulu, Nia yang popular dengan watak Bawang Merah dalam sinetron 'Bawang Merah Bawang Putih' itu ditahan bersama pemandu peribadinya pada 7 Julai lalu dengan syabu seberat 0.78 gram turut ditemui.

Suaminya, ardi atau nama sebenarnya Ardiansyah Bakrie turut menyerah diri sejurus Nia ditahan polis dan mengakui sudah lama menghisap syabu secara haram di kediaman mereka.

Mereka didakwa melanggar Pasal 127 Undang-Undang Nombor 35 Tahun 2009 bahagian Narkotik, dengan hukuman maksimum empat tahun penjara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN - AERIL ZAFREL DIKURNIAKAN 'BABY GIRL'

Isteri kepada Aeril Zafrel, Wawa Zainal telah selamat melahirkan anak perempuan mereka pada malam kelmarin (18.8.2015) sekitar pukul 10.04 malam.

Bayi perempuan seberat 2.84 kilogram itu masih belum diberi nama sehingga kini oleh Wawa dan Aeril.

Klik gambar untuk size besar

Namun begitu, mereka sempat berkongsi rasa gembira tersebut bersama peminat melalui perkongsian gambar di Instagram di mana rata-rata peminat mereka turut berkongsi rasa gembira.

Sebelum ini mereka telah dikurniakan anak sulung lelaki iaitu Ahmad Fakhruddin Attar.

Tahniah kami ucapkan dan semoga kehadiran anak kedua ini akan memurahkan lagi rezeki dan menambahkan sinar kebahagiaan dalam hidup mereka sekeluarga.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"MEREKA NI MACAM TAK PERNAH DIAJAR APA ITU ADAB" - ZIZI 'SOUND' NETIZEN

Penyanyi Zizi Kirana baru-baru ini telah meluahkan rasa kurang senang dengan tindakan segelintir netizen yang menulis komen melampau dan tidak beradab di laman sosial ketika mengulas sesuatu isu sensitif di media sosial.

Zizi berkata segelintir mereka tergamak meninggalkan komen sedemikian tanpa mempedulikan perasaan orang lain terutama individu yang terpalit dalam kontroversi berkenaan.

Justeru itu, penyanyi lagu 'Eh' ini menegur sikap segelintir mereka yang sanggup mengeluarkan kata-kata kesat dan menghukum seseorang tanpa belas ihsan.

"Nak tegur sikit... saya lihat semakin hari semakin ramai yang gemar bagi kritikan dan pandangan tentang kehidupan orang lain di sosial media. Apa sahaja isu, pasti ada yang akan bagi kritikan dan menjadi hakim!

Klik untuk gambar besar

"Kalau membina tak apa... tapi kebanyakannya bila baca komen mereka rasa seram pun ada! Mereka ini seolah-olah macam tak pernah diajar apa itu adab.

"Sebenarnya komen mereka lebih kepada kurang ajar, agaknya dah bosan sangat ke hidup ini sampai banyak masa nak jaga hidup orang lain?" kata penyanyi berusia 35 tahun ini yang berkongsi luahan rasa kecewanya itu menerusi Instastory pada Rabu.

Selepas 10 tahun bergelar anak seni, penyanyi berasal dari Sabah ini berkata dia sudah lali dan kalis daripada sebarang kecaman netizen. Dalam masa sama dia turut meminta orang ramai menjaga tutur kata dan tidak melemparkan kata-kata kebencian di media sosial.

"Sepanjang jadi penyanyi, saya dah lali dengan apa pun kata netizen, biarlah mereka nak tulis apa pun... memang netizen macam itu! Tapi kita kena sedar tiada manusia yang sempurna dan lebih baik kalau kita doakan yang baik-baik sesama manusia kerana itu lebih bermakna," ujarnya.

Pada Oktober lalu, Zizi Kirana mengambil keputusan untuk tidak membuka laman sosial selama lima hari kerana rimas dengan pelbagai isu negara yang menjadi perbualan hangat netizen.

Zizi mengakui dia tertekan dengan pelbagai topik yang menjadi perbalahan segelintir masyarakat antaranya isu berkaitan penularan Covid-19 dan hal membabitkan politik negara.

www.myartis.com / Sumber & foto: mStar & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 FOTO - SEKITAR MAJLIS HARI LAHIR ANAK-ANAK LINDA RAFAR & SYED AIMAN

Pasangan Linda Rafar dan Syed Aiman semalam telah mengadakan majlis hari lahir untuk anak-anak mereka iaitu Syed Aqiib 9 tahun, Syed Ariiq 6 tahun, Syed Aliif 1 tahun.

Majlis yang diadakan di Rocky BaseCamp Rock Climbing - SA itu berlangsung secara sederhana tetapi meriah.

Selamat hari lahir dan semoga adik-adik ini sentiasa bahagia disamping keluarga, menjadi anak-anak yang soleh dan sentiasa dilindungiNya. Amin.

Klik untuk gambar besar

www.myartis.com / Sumber & foto: Hlive & Linda Rafar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DI USIA 6 TAHUN - WAWA ZAINAL TUNAI HASRAT ANAK PAKAI GIGI PALSU

Pelakon Wawa Zainal sebelum ini pernah meluahkan rasa bimbang mengenai dua orang anaknya iaitu Ahmad Fakhruddin Attar dan Hayla Maghfiratul Adzkiyaa yang mengalami masalah gigi.

Terbaru, menerusi satu perkongsian di laman Instagram, Wawa berkata impian anak keduanya iaitu Hayla yang baru berusia enam tahun untuk memiliki gigi cantik akhirnya tercapai selepas memakai gigi palsu.

Isteri kepada pelakon Aeril Zafrel, 33, ini berkata anaknya itu melalui prosedur yang sama seperti orang dewasa yang ingin memakai gigi palsu serta turut berkongsikan video proses berkenaan.

Klik untuk gambar besar

Malah, Wawa atau nama sebenarnya, Nur Hawa Zainal Abidin, 30, turut berkongsi video ketika anaknya melalui proses itu di Instagram untuk tatapan pengikutnya.

"Akhirnya impian Hayla menjadi kenyataan. Cun tak Hayla ada gigi? Untuk Hayla, saya buatkan crown dan gigi palsu macam orang tua ni ha apa ntah nama dia. Hayla ditidurkan masa operate buang gigi dan Alhamdulillah selepas dia bangun tiada rasa sakit pun," kata Wawa.

Sementara itu, Wawa meminta ibu bapa tidak berasa sedih jika mempunyai anak yang mengalami masalah gigi seperti anak-anaknya. Biarpun sudah memastikan mereka memberus gigi dua kali sehari, namun Wawa mengaku lewat mendapatkan rawatan gigi untuk anak-anaknya itu.

"Anda yang ada anak gigi rosak jangan rasa down. Saya pun habis kena tuduh tak pandai jaga gigi anak. Padahal mereka gosok gigi dua kali sehari... cuma silapnya, lambat jumpa doktor gigi sahaja.

"Macam Attar (anak sulung), saya tak pasang gigi memandangkan dia pun dah lapan tahun jadi biar gigi tumbuh sendiri hanya buang gigi yang dah rosak sahaja," ujarnya.

Terdahulu, Wawa dan suami pernah dikecam netizen gara-gara keadaan gigi anak mereka yang dikatakan bermasalah. Untuk makluman, Wawa dan Aeril berkahwin pada 2013 dah hasil perkongsian hidup, mereka dikurniakan tiga cahaya mata, Ahmad Fakhruddin Attar, 8, Hayla Maghifiratul Adzkiyaa, 6, dan Aya Soffya, 2 tahun.

www.myartis.com / Sumber & foto: mStar & Instagram Wawa Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAD KAHWIN YUSRY DAN LISA SURIHANI

Tinggal sebulan sahaja lagi Yusry Abdul halim dan Lisa Surihani bakal bergelar suami isteri. Sehubungan itu, kad jemputan telahpun disiapkan oleh pasangan ini khusus untuk jemputan yang bakal dijemput ke majlis gilang gemilang itu.

Jom tengok..!

Klik untuk imej besar...

Kad penuh... sila klik..

Sumber Photo: Forum Cari


AZWAN ALI ANGGAP 2020 TAHUN TERUK, ADA HIKMAH DENDA RM17K: "MASYARAKAT MULA SEDAR BETAPA 'KAYA'..."

"2020 adalah tahun yang penuh bala dan teruk pada saya. Saya masih ingat dan takkan lupa, Jumaat, jam 12.55 tengahari pada 27 Mac, tahun lalu. Saya diperintahkan Mahkamah Seksyen membayar denda sebanyak RM17,000 dalam masa tiga jam. Sekiranya saya gagal menjelaskan denda, saya boleh dipenjarakan.

"Itu adalah dugaan yang paling besar bagi Azwan Ali dalam 2020," tutur selebriti serba boleh, Azwan Ali, 54, yang menyifatkan 2020 adalah tahun yang paling mencabar apabila didenda RM17,000 oleh Mahkamah Sesyen selepas mengaku bersalah memuat naik video menghina petugas Hospital Putrajaya dalam mengendalikan pandemik COVID-19 pada Mac, tahun lalu.

Kongsi, Azwan atau lebih dikenali sebagai Diva AA itu, ia adalah ujian terbesarnya dan banyak yang dipelajari daripada peristiwa berkenaan. Walau bagaimanapun, Azwan berkata, di sebalik episod hitam itu ada hikmah yang tersembunyi: "Antara hikmah besarnya, saya tidak lagi menerima kecaman yang sering membanjiri laman sosial, hingga hari ini.

Klik untuk gambar besar

"Banyak hikmah diperoleh daripada kejadian berkenaan. Antaranya, masyarakat membuka mata dan mula sedar betapa 'kaya' Azwan Ali apabila berjaya membayar RM17,000 tanpa gagal. Dan satu lagi hikmah paling besar adalah saya dapat kembali 10 kali ganda daripada bayaran denda yang dikenakan.

"Bayangkanlah sendiri berapa jumlahnya. Allah maha kaya, ambil sesuatu dan pulangkan berganda. Jadi, macam mana pun saya tetap bersyukur melalui kejadian berkenaan. Lebih manis, 2020 juga saya menerima banyak tawaran pengacaraan dan lakonan. Antaranya, membintangi drama Diva Popular bersama Erma Fatima," ujarnya.

Katanya, dia amat terharu apabila kali pertama diberi peluang berlakon bersama pengarah dan pelakon yang popular menerusi watak 'Mak Cun' itu: "Ini adalah kali pertama saya diberi peluang berlakon dengan Erma. Saya tak pernah bekerja dengan Erma sepanjang tiga dekad berada dalam industri seni. Insya-Allah, saya akan memberikan lakonan yang terbaik menerusi drama Diva Popular arahan Rashid Sibir itu.

"Alhamdulillah, tamat sahaja program realiti, Lagu Cinta Kita musim kedua (LCK2), tawaran lakonan pula masuk. Jujurnya, hujung 2020 ini saya menerima banyak tawaran dan ia membuktikan LCK2 bukanlah penamat. Antaranya, saya menerima tawaran berlakon bersama Ziana Zain menerusi drama Madam E-Wallet, kemudian bersama Datin Seri Umie Aida dan Rita Rudaini menerusi drama Shah Alam 40000.

"Saya mengharapkan 2021 akan lebih menyerlah selepas sekian lama menyepi. Saya berharap akan terus diterima. Doakan yang terbaik untuk saya, apatah lagi, usia menginjak 55 tahun, tahun ini. Ia juga bermakna genap 33 tahun saya berada dalam industri hiburan," katanya.

www.myartis.com / Sumber & foto: Berita Harian & Instagram Azwan Ali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DRAMA SUDAH SEPARUH SIAP - ROSYAM NOR AKUI SUKAR CARI PENGGANTI FARID KAMIL

"Saya difahamkan Farid sedang meminta kelonggaran mahkamah untuk menyelesaikan penggambaran sebelum menjalani hukuman. Saya masih menunggu jawapan Farid. Syarikat sedang berbincang dengan Astro bagaimana hendak menyelesaikan masalah ini," kata penerbit Suhan Movies & Trading, Datuk Rosyam Nor yang tidak berhasrat menggantikan watak dibawa Datuk Farid Kamil dalam projek drama belum berjudul yang tertangguh akibat COVID-19 dan perkembangan terkini membabitkan aktor itu yang dihukum penjara, Selasa lalu.

Rosyam mengaku mustahil menggantikan watak Farid dengan pelakon lain berikutan hampir separuh penggambaran drama berkenaan sudah dibereskan. Rosyam berkata, Farid berjanji memberi komitmen kepada pembikinan drama berkenaan apabila penggambaran dimulakan, tidak lama lagi.

"Farid membawa watak utama dalam drama itu. Memang kami ada berbincang mengenai hal ini (hukuman dikenakan mahkamah). Tetapi Farid beri jaminan untuk menghabiskan penggambaran. Selain drama ini, dia juga perlu menyiapkan sebuah filem lain. Dalam keadaan produk yang sudah separuh siap, mustahil untuk kami mencari pengganti tergesa-gesa.

"Lagipun bukan mudah mencari pelakon yang sesuai dan serasi dengan aktres gandingan, Lisa Surihani. Sebelum ini, Farid dan Lisa pernah digandingkan dalam filem Lagenda Budak Setan kira-kira 10 tahun lalu. Keserasian itu sudah ada, jadi agak sukar untuk kami cari pelakon lain menggantikan Farid," ujarnya.

Klik untuk gambar besar

Selasa lalu, Farid, 39, dihukum penjara 13 bulan oleh Mahkamah Majistret kerana menggunakan kekerasan jenayah dan mengeluarkan perkataan tidak sopan terhadap seorang anggota polis dengan niat menghalangnya melakukan tugas, dua tahun lalu. Majistret Nor Ariffin Hisham dilaporkan menjatuhkan hukuman penjara 13 bulan bagi kesalahan menggunakan kekerasan jenayah dan penjara empat bulan bagi pertuduhan mengeluarkan perkataan tidak sopan.

Sementara itu, Rosyam berkata, dia tidak pasti bila penggambaran drama berkenaan akan disambung kerana masih menanti butiran terperinci prosedur operasi standard (SOP) yang ditetapkan kerajaan. Tambahnya, syarikat perlu memikirkan strategi mengendalikan kerja penggambaran dalam tempoh Perintah Kawalan Pergerakan Bersyarat (PKPB).

"Saya sudah berbincang dengan tenaga produksi dan teknikal mengenai kemungkinan yang bakal dihadapi sebaik penggambaran bermula. Dalam penularan COVID-19, saya faham pemilik premis keberatan menyewakan aset mereka. Jadi, kami terpaksa memikirkan alternatif untuk menjalani penggambaran di luar dan menggunakan kreativiti yang ada," katanya.

Rosyam lega kru dan pelakon tidak perlu menjalani ujian swab COVID-19 seperti yang diumumkan Kementerian Kesihatan: "Namun, kami tetap menitik beratkan SOP sepanjang penggambaran" jelasnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANTARA SAYA DENGAN TUHAN, BUKAN MUDAH..." - UQASHA

"Saya buat tak tahu sahaja apa yang mereka nak cakap dan kecam kerana saya tahu saya masih lagi dalam landasan. Kalau nak berubah itu antara saya dengan tuhan kerana bagi saya nak berubah itu bukannya sesuatu yang mudah.

"Saya pernah berubah suatu ketika dulu dan bukan mudah untuk terus istiqomah, nak buat benda itu biarlah berpanjangan.

"Kalau kita buat benda baik ke buruk ke orang tetap nampak jadi bagi saya lebih baik biarkan saja," kata pelakon Uqasha Senrose yang mengakui bukan mudah untuk melakukan perubahan terutamanya daripada segi penampilannya.

Menurut Uqasha, pengalaman lalu mengajarnya untuk menjadi diri sendiri dan akui bukan mudah untuk memuaskan hati semua pihak.

Klik untuk gambar besar

Sejak membuka tudung dua tahun lalu, penampilan Uqasha sentiasa menjadi perhatian apalagi dengan susuk badannya yang montok. Bagi Uqasha, istiqamah bukan sesuatu yang mudah dan percaya beliau masih tidak keterlaluan.

Baru-baru ini perkongsian gambar Uqasha ketika bercuti di Bangkok menjadi bualan ramai apabila pelakon itu tampil seksi. Ini bukanlah kali pertama kontroversi Uqasha berpakaian seksi selepas membuka hijab.

Tidak mengapalah doakan saja Uqasha supaya suatu hari nanti akan berubah dan menutup aurat sebetulnya. Siapa tahu sampai masanya nanti Uqasha berubah mungkin lebih baik daripada yang mengata sebelum ini.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPERTIKAI TAK AJAR ANAK BM: "MEREKA BOLEH, CUMA PILIH BI" - RAF

"Saya hanya boleh tersenyum dan gelak sahaja apabila baca komen-komen netizen yang mengatakan saya tidak pandai mengajar anak-anak berbahasa Melayu," kata Raf Yaakob mengenai segelintir netizen yang mempertikaikan tindakan dia tidak mengajar anaknya, Rayyan bertutur dalam Bahasa Melayu.

Suami kepada pelakon Mawar Rashid itu berkata anaknya, Raden Ahmad Rayyan, 7, dan Raden Seri Raysaa Chanela, 3, tahu berbahasa Melayu namun lebih memilih untuk menggunakan bahasa kedua.

"Tapi sebenarnya mereka boleh berbahasa Melayu cuma lebih memilih bahasa Inggeris sebab di sekolah pun rakan-rakan dan cikgu menggunakan bahasa kedua itu," jelasnya.

Raf atau nama sebenarnya Raden Ahmad Faizal Yaakob, 33, diminta mengulas apabila dia dan anak sulung hasil perkahwinan pertamanya itu berborak dalam bahasa Inggeris di laman Instagram pada Ahad lalu.

Rata-ratanya mempersoalkan mengapa anak-anak Raf tidak tahu bercakap dalam bahasa Melayu dan mementingkan bahasa lain.

Klik untuk gambar besar

Biarpun Raf mahu melihat anak-anak mahir bertutur dalam dua bahasa itu namun dia mengikuti ajaran Allahyarham bapanya, Datuk Yaakob Mohammad yang mengimbangkan perkara lain seperti agama, sukan dan hiburan.

Bagaimanapun, dia tidak mahu berkongsi terlalu banyak mengenai perkara berkenaan kerana bimbang disalah erti oleh mana-mana pihak.

"Memang saya nak pastikan anak-anak berkomunikasi dalam berbahasa Melayu dan Inggeris. Tapi saya masih ikut apa yang arwah bapa saya ajar anak-anak dia dulu.

"Seimbangkan perkara lain juga seperti agama, sukan dan hiburan. Saya dah hantar anak sulung, Rayyan ke sekolah agama pada usianya 3 hingga 5 tahun.

"Alhamdulillah, setiap kali solat dialah imam. Tapi takkan semua itu saya nak kongsi dekat Instagram. Nanti kata saya nak menunjuk pula," ujarnya.

Dalam pada itu, adik kepada cef dan penyanyi terkenal Datuk Fazley Yaakob itu menganggap segala kritikan adalah asam garam menjadi selebriti.

"Saya anggap semua itu asam garam apabila sudah jadi seorang selebriti. Dari saya kecil lagi selalu ikut abang saya, Fazley.

"Jadi, saya dah biasa dengan dunia hiburan ini. Benda itu bukan satu isu yang besar dan saya tidak kisah pun selagi ia tidak melampaui batas," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"PADAM ATAU ANDA AKAN DILAPORKAN" - NOURUL

"Everybody, I need your help to report this account for using my picture without permission. Please. 🙏. It's true I posted it to the public. But it is not permitted to repost or screenshot unless you ask for the permission..

Thank you for the help. #inappropriate #ridiculous @pregnancy_styles remove my picture or you will be reported.

"Thank you @lyanahaniff for informing me," tulis penyanyi Nourul Wahab Depp yang bengang apabila gambar imbasan kandungan anak-anaknya itu diambil tanpa kebenarannya oleh pihak @pregnancy_styles.

Nourul menerusi komen di laman Instagram @pregnancy_styles berkata, jika pihak terbabit tidak mahu memadam gambar tersebut, dia akan mengambil tindakan undang-undang.

Klik untuk gambar besar

"Please remove this before I bring this to the law. This is my kids picture. You have no permission to repost because you didn't ask me for that.

"I will get my lawyer to contact you. Please look at this dear @singingloyer," komennya di laman Instagram @pregnancy_styles.

Melihat pada bahagian komen di laman Instagram Nourul, rata-rata netizen bersetuju dengan isteri kepada lelaki Perancis, Eric Daniel Depp ini.

Bagaimanapun, laman @pregnancy_styles sehingga kini masih belum memadam gambar tersebut seperti yang diminta.

www.myartis.com / Sumber & foto: Instagram Nourul Wahab Depp & @pregnancy_styles

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - ARNI NAZIRA LAHIRKAN ANAK KETIGA

Pelakon yang pernah popular dengan drama bersiri ‘Cinta Antara Benua’ Arni Nazira, telah selamat melahirkan seorang bayi lelaki tiga hari lalu.

"Alhamdulilah, selamat melahirkan baby lelaki pada Jumaat, 10 April 2015," tulis Arni melalui IGnya.

Klik gambar untuk size besar

Apa yang menarik, Arni menyifatkan kelahiran bayi ketiga itu sebagai hadiah ulangtahun perkahwinan dengan suaminya Hazrie, 38. Mereka bernikah pada tahun 2009.

Untuk info, Arni sebelum ini mempunyai dua orang anak hasil perkahwinan terdahulu dengan Awie.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KEPUTUSAN NAMIE (UBI) LEPASKAN KERJAYA GURU DAPAT PERHATIAN SHAHROL SHIRO

Selepas kumpulan UBI bergelar juara program Muzikal Lawak Superstar 3 (MLS3), salah seorang ahlinya iaitu Namie mendedahkan yang dia telah membuat keputusan untuk meninggalkan kerjaya guru demi meneruskan minatnya sebagai anak seni.

Kenyataan Namie itu ternyata menerima perhatian pelawak Shahrol Shiro atau nama sebenarnya Shahrol Azizie Azmi. Kata Shahrol, 38, tindakan Namie itu mengimbau kembali saat dia melepaskan kerjaya sebagai seorang penjawat awam di Jabatan Imigresen pada tahun 2013.

"Sedang membaca artikel mengenai pendatang baharu dalam industri komedi saudara Namie dari kumpulan Ubi yang baharu menjuarai Muzikal Lawak Superstar 3 (MLS3) semalam. Tiba-tiba terlihat gambar lama di tepi meja sewaktu saya berkhidmat sebagai penjawat awam suatu ketika dahulu.

"Bukan mudah berada di persimpangan tersebut, ada suara yang menyokong dan ada yang membantah tetapi stereng itu ditangan kamu. Boleh kamu terus, belok ke kiri, ke kanan atau patah balik ke belakang," tulis Shahrol yang berkongsi mengenai perkara itu menerusi laman Instagram pada Sabtu.

Klik untuk gambar besar

Juara program Raja Lawak musim keenam pada tahun 2012 ini juga mengakui bukan mudah membuat keputusan itu kerana ia membabitkan minat dan cita-cita.

"Bak kata sahabat saya, setiap orang pasti mempunyai mimpi dan cita-cita, sekuat apa pun kita cuba bunuh mimpi dan cita-cita kita, ianya tidak akan mati tetapi akan bangkit di usia tua dalam bentuk penyesalan.

"Hidup ini tak lama, biar sampai kita menutup mata pastikan tidak ada yang kita sesalkan. Do what we love and love what we do," katanya lagi.

Dalam pada itu, Shahrol turut meninggalkan pesanan kepada Namie agar mendapatkan restu ibu bapa dalam segala keputusan yang dilakukan sekaligus mendoakan kejayaan pendatang baharu itu.

"Saya doakan beliau terus berjaya dalam apa jua yang ingin beliau kerjakan. Yang paling utama restu kedua ibu bapa dan jangan sesekali lupa pada yang maha esa. Percaya diri, percaya mimpi dan percaya proses," tambahnya.

Sementara itu, Namie dilihat membalas perkongsian Shahrol dan berterima kasih dengan pesanan tersebut: "Terima kasih untuk kata-kata itu Abang Shahrol," tuturnya di ruangan komen.

Terdahulu, Namie atau nama sebenarnya Najmi Shahrudin, 26, mengumumkan sudah meninggalkan kerjaya sebagai seorang pendidik sejak Mac lalu. Dia yang menyertai kumpulan UBI yang turut dianggotai Fad Bocey dan Sharif Zero diangkat menjadi juara MLS3 pada Jumaat lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - AQASHA 'MAKIN ANGIN' DI MEKAH

Bertuah sungguh Aqasha apabila dapat menjalani penggambaran di Kota Mekah baru-baru ini. Malah pemergiannya bersama beberapa pelakon, pengarah bersama dan pengarah fotografi untuk drama Dejavu, Fazli Yahya dan Asrar Lukmanal Hakim amat berharga berbanding lokasi lain seluruh dunia.

"Di tengah Kota Madinah. Bangunan yang serupa bentuk, mengelilingi kota ini," ujar Aqasha seolah wartawan National Geographic layaknya.

Klik untuk imej besar...

Bukan itu sahaja, malah banyak gambar menarik kota Mekah dirakamnya mengguna kamera disamping berkesempatan melawat ladang kuda rakyat Malaysia di sana. Inilah yang dikatakan 'tuah ayam nampak di kaki, tuah manusia tak siapa yang tahu'. Tak gitu?

X'TRA - ANAK AQASHA


BAPA PERLU JALANI PEMBEDAHAN - ELYANA RASA TERKEJUT

Bapa kepada penyanyi Elyana atau nama sebenarnya Erneelya Elyana Emrizal , 30, bakal menjalani pembedahan setelah dimasukkan ke hospital selepas tiga hari mengalami demam biasa.

Elyana ketika dihubungi mengakui dirinya itu terkejut apabila mendapat tahu bahawa bapanya itu perlu menjalani pembedahan selepas deman biasa.

Difahamkan, bapa Elyana perlu menjalani pembedahan itu bagi mengeluarkan sejenis cecair di wajah dan lehernya.

Klik untuk gambar besar

"Sebenarnya bapa saya sudah mula demam selama tiga hari lalu dan doktor di klinik meminta kami merujuk bapa saya ke hospital.

"Saya terkejut apabila pihak hospital memberitahu bapa saya perlu ditahan dan dibedah kerana ada kumpulan nanah di wajah dan lehernya yang perlu dikeluarkan.

"Namun doktor sedang membuat rawatan susulan dahulu kerana bapa saya mempunyai penyakit kencing manis dan darah tinggi. Kami sekeluarga masih menunggu keputusan doktor," jelasnya.

Penyanyi lagu 'Kalis RIndu' itu dilihat berkongsi fotonya bersama bapa yang terlantar sakit di hospital di Instagram miliknya.

Elyana yang sedih melihat keadaan bapanya itu berharap agar bapanya segera sembuh dan boleh menjalani kehidupan seperti biasa.

"Sedih sangat sebab bapa saya seorang yang kuat dan tidak pernah di masukkan ke hospital. Saya harap bapa saya cepat sembuh kerana terus-terang kami adik-beradik lemah melihat keadannya sebegitu dan jika terjadi apa-apa kepadanya saya akui tidak boleh hidup tanpanya," katanya.

Sumber: Astro Gempak

Foto: Elyana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KES KHALWAT BEEGO DITANGGUH LAGI

Jika pada 3 November lalu, Beego atau nama sebenarnya Md Aszerul Nizam Abdullah, 32, selamat bertunang dan dikatakan akan melangsungkan perkahwinan dengan aktres Linda Hashim atau nama sebenarnya Norhazlinda Hashim, 28,  pada pertengahan tahun 2013, tetapi hari ini lain pula ceritanya.

Ini kerana, Mahkamah Rendah Syariah Gombak Timur, Selangor mengarahkan peguam bela Fakhrul Azman Abu Hasan supaya menyelesaikan hal-hal berkaitan dokumentasi mengenai kes khalwat pelakon tersebut bersama dua rakan lelakinya di luar mahkamah sebelum perbicaraan bermula.

Hakim Syarie Shaiful Azli Jamaludin berkata demikian selepas Fakhrul membuat permohonan supaya pihak pendakwa syarie iaitu Tuan Sarawaheda Tuan Dir membekalkan kepadanya laporan polis dan dokumen berkaitan untuk menyokong penghujahannya di mahkamah.

"Sepatutnya hal-hal berkaitan dokumen yang tidak melibatkan kebenaran mahkamah syariah diselesaikan terlebih dahulu sebelum memulakan perbicaraan.

"Hal ini perlu diberi perhatian oleh kedua-dua belah pihak supaya tidak membuang masa dan kes dapat diselesaikan dengan segera," ujarnya.

Pada 8 Mei lalu, Beego atau nama sebenarnya Md Aszerul Nizam Abdullah,32, bersama Fikry Zainon dan Mohd Arsli Meor Atan Ahmad mengaku tidak bersalah atas pertuduhan khalwat.

Beego bersama tunangnya...

Sementara itu dua wanita yang merupakan kenalan mereka iaitu Azlina Yazit @ Aziz dan Hadijah Mohamad Mokhar mengaku bersalah dan dikenakan denda sebanyak RM3,000 atau enam bulan penjara jika gagal bayar denda.

Kedua-dua mereka bagaimanapun membayar denda tersebut.

Dalam pada itu, kes tersebut ditangguhkan perbicaraannya pada 19 Mac tahun hadapan dan hakim meminta peguam bela mengemukakan surat permohonan rasmi kepada Ketua Pendakwa Syarie untuk mendapatkan laporan polis dan dokumen berkaitan untuk perbicaraan seterusnya.

Pada prosiding itu juga, permohonan representasi yang dikemukan oleh pihak defendan dibatalkan selain bon jaminan terhadap ketiga-tiga tertuduh dikekalkan.

Mengikut fakta kes, kelima-lima tertuduh ditahan sekumpulan Pegawai Penguatkuasa Agama pada 23 Februari 2011 kira-kira pukul 6 pagi di sebuah rumah di Oakleaf Kondominium, Bukit Antarabangsa, Ampang dekat sini.

Kesemua mereka masing-masing didakwa di bawah Seksyen 29 (1)(a) dan (b) Enakmen Jenayah Syariah Selangor 1995 kerana berkhalwat yang boleh didenda maksimum RM3,000 atau penjara dua tahun atau kedua-duanya sekali jika disabitkan kesalahan.


JAAFAR ONN: "KENAPA PULA SEKARANG INI 'BERSIRIM-SIRIM'?... ASYIK NAK KENAKAN DUIT, DUIT, DUIT"

"Ada ke pula sekarang nak pakai pelitup muka kena ada cop SIRIM. Apa bendalah semua ini. Menyusahkan orang. Selama ni tak payah pun, kenapa pula sekarang ini 'bersirim-sirim'? Ini semua nak buat bisnes agaknya, kau ingat apa? Kau ingat orang Malaysia ini kaya-raya? Asyik nak kenakan duit, duit, duit.

"Orang nak cari duit pun susahlah," itulah keluhan pelakon dan pengacara senior, Jaafar Onn menerusi hantaran video di platform TikTok baru-baru ini dimana dia meluahkan kekecewaan terhadap cadangan penguatkuasaan pelitup muka perlu ada kelulusan Institut Piawaian dan Penyelidikan Perindustrian Malaysia (SIRIM).

Dalam video tersebut, Jaafar, 71, khuatir perwartaan tersebut kurang sesuai dilakukan ketika rakyat sedang bergelut dengan pelbagai masalah ketika ini. Tambah pelakon filem '18 Puasa Di Kampong Pisang' itu lagi, sepanjang tiga tahun pandemik melanda negara, isu cop SIRIM pada pelitup muka tidak pernah menjadi kerisauan ramai.

"Apa bendalah nak kena cop SIRIM bagai, selama ini yang kita pakai dah tiga tahun tiada pun cop SIRIM ke apa, tiada apa-apa pun (jadi). Mati lagi ada lah. Apo lahai. Bod*h punya kerja. Assalamualaikum," katanya.

Suara Jaafar itu rata-ratanya dipersetujui oleh pengguna media sosial yang melihat perwartaan itu seperti ada pihak yang cuba menangguk di air keruh.

Klik untuk gambar besar

"Teguran yang bernas!" - "Nak buat duit, tak cukup-cukup apa yang ada." - "Tula, dulu kalau betul nak cop SIRIM dari awal lagi. Ni dah lama baru nak cop-cop bagai. Ingat kita ni senang sangat ker?

"Kita rakyat marhaen ni tak tertakluk undang-undang tu. Pengilang dan pengedar je. Sabar..." - "Sabar bang, dah memang itu kerja mereka," demikian komen beberapa pengguna media sosial TikTok.

Dalam perkembangan terbaharu, media melaporkan Pewartaan Perintah Perihal Dagangan (Perakuan dan Penandaan) Pelitup Muka Bukan Perubatan yang dikuatkuasa 4 Julai depan ditangguhkan kepada 1 Januari tahun hadapan.

Menteri Perdagangan Dalam Negeri dan Hal Ehwal Pengguna (KPDNHEP), Datuk Seri Alexander Nanta Linggi berkata, penangguhan itu dibuat selepas mengambil kira maklum balas dari umum.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERPISAHAN BUAT EIZLAN YUSOF BAGAI NAK 'GILA'

Sejak berpisah dengan bekas isterinya Vie Santie Harun Februari tahun lalu, Eizlan Yusof mengakui hidup kini seperti orang gila.

"Terus terang, parut luka akibat penceraian itu masih bersisa dan belum sembuh sepenuhnya. Masih terbayang-bayang betapa perpisahan itu membuatkan hidup saya seperti orang gila.

"Keadaan diri tidak terurus, ditambah pula waktu itu perniagaan saya menghadapi masalah, lagilah ia membuatkan situasi semakin parah," ujar Eizlan dipetik sebagai berkata.

Menurut Eizlan, hatinya kini masih belum terbuka untuk menerima wanita lain di hatinya kerana dia masih lagi trauma dengan episod perpisahan ini.

"Bohonglah kalau saya katakan tiada wanta cuba mendekati ketika ini. Kalau mereka datang sebagai kawan, saya layan, tetapi jika tengok caranya lain macam saja, saya akan cuba menjauhkan diri," jelasnya.

Selain itu, Eizlan juga dalam masa yang sama mengakui tertekan apabila gosip mengenai bekas isterinya itu dilihat beberapa kali keluar bersama Zizan Razak.

"Saya akui ramai pihak seperti media dan orang luar sering bertanyakan perkara itu. Apabila terlalu kerap orang bertanya, ia menjadi tekanan sedangkan ia bukan urusan saya. Dia bukan lagi di bawah tanggungjawab saya dan bebas berkawan dengan sesiapa saja.

"Rasanya sudah tiga kali saya menyatakan hasrat untuk kembali rujuk, tetapi pihak di sana tidak memberi sebarang kata putus. Fahamlah saya akan maksudnya," katanya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


SAMPAI BILA SAYA NAK TUNGGU ERRA? - ENGKU EMRAN

Luahan hati Engku Emran mengenai gosip yang melanda dirinya hingga ada yang menganggap dia sebagai 'tidak tetap pendirian'.

Untuk info, luahan tersebut telah dimuat menerusi portal miliknya sendiri iaitu MalaysianDigest. Di situ, Emran telah meluahkan isi hatinya yang selama ini terpendam gara-gara isu berkahwin dua dan cinta terbarunya selepas Erra.

Jom baca!

"Hari ini bukan saya mahu dedahkan apa-apa, saya cuma rasa terpanggil untuk memberi penjelasan, berat sebenarnya hati saya untuk beri penjelasan ini kerana perkara ini langsung tidak mengganggu fikiran saya.

"Selama ni ramai orang tercari-cari dan hubungi saya untuk mendapatkan penjelasan. Saya bukan elak tapi saya cuma berdiam. Kerana bagi saya berdiam tu lebih baik. Saya pun bekerja dalam bidang media. Buat apa saya nak jumpa orang lain untuk jelaskan sedangkan saya tahu permainan media.

"Selepas saya bercerai saya ada berjumpa dengan beberapa kawan media yang saya kenali. Saya beritahu mereka yang saya tidak akan keluarkan apa-apa statment. Allhamdulillah, mereka yang berada sewaktu perjumpaan itu faham, tahu, dan juga menghormati pendirian saya di waktu itu.

"Tetapi selepas saya beri penjelasan tentang apa yang berlaku, ada juga yang berasa sangsi. Ada salah seorang antara mereka yang masih mencanang, mengatakan saya kahwin dua. Apa lagi yang mereka nak saya buat? Apa lagi yang mereka nak saya terangkan? Sebab itu saya kata, tak guna saya beri penjelasan kerana orang tak akan percaya. Hal ni saya serah pada Allah sebab dia Maha Mengetahui.

"Sejak semalam juga, saya terdetik hati untuk beri penjelasan hari ini. Itu pun selepas seorang hamba Allah ini yang lebih tua dari saya dan saya hormati, yang lebih tahu tentang hal agama. Beliau nasihatkan, yang mungkin saya patut beri penjelasan sekali lagi yang terakhir supaya orang tidak memfitnah kita walaupun saya telah beri penjelasan, sebelum ini.

"Macam inilah…, semasa saya berkahwin dulu, banyak cerita yang tak betul keluar. Macam saya katakan dari awal tadi, saya faham permainan media sebab saya pun orang media.

"I know the game too well! Saya dah bagi penjelasan masa itu yang saya tak kahwin dua. Hanya Erra Fazira seorang sahaja isteri saya, pada ketika itu. Tetapi masih lagi orang bercerita. Masih lagi orang tak percaya. Bagi saya, saya dah tunaikan tanggungjawab saya untuk beri penjelasan.

"Kadang-kadang kita sebagai orang media, apa saja yang kita tulis, sekali orang was-was dengan penulisan kita, sekali orang meragu, kita sudah dianggap berdosa. Memang… bukan niat kita nak sebarkan fitnah tapi sekali orang percaya, kita sudah mendapat dosa. Sekali kita aibkan org, 10 aib kita orang akan buka. 1 aib orang kita tutup 10 aib kita Allah akan tutup. Peranan media ni penting. Kita yang mempengaruhi masyarakat dengan apa yang kita tulis. Saya bukan mahu mengajar siapa siapa tetapi dari pengalaman selama 14 tahun di bidang ini saya dah memahami sangat-sangat.

"Lagi satu contoh…, ya selama ni, selepas waktu bercerai saya rasa ramai tahu yang saya cuba untuk memujuk. Masa saya buat #prayformomandayah tu pun, waktu itu saya cuma harapkan yang terbaik untuk mak dan ayah Aleesya. Tidak semestinya perlu bersatu kembali, tapi saya harapkan yang terbaik. Pernahkah anda terfikir mungkin I’am a desperate father but not a desperate ex husband?

"Jika kami tidak kembali bersatu tapi kalau itu yang terbaik, kami terima. Saya percaya Erra pun terima dan dia telah terima.

"Jangan fikir saya buat # tu semata-mata nak kembali semula, tidak… Saya ada anak, saya seorang bapa, mungkin kalau saya bukan bapa, saya tak buat.

"Tapi saya tahu dan dapat rasa keluhan anak saya. Setiap malam bila saya bila saya tidurkan dia, saya dapat rasakan keluhan dia. Kalian diluar sana tak rasa, tapi saya rasa. Saya lalui, Erra lalui. Anda semua tak faham. Buat apa kami nak bercerita apa yang kami lalui. saya hanya bercerita apa yang saya mampu bercerita.

"Dan selepas habis tempoh edah pada 18 Mei lalu, (saya masih ingat tarikh tu sebab saya ingat tarikh saya bercerai). Dan beberapa hari selepas itu keluar cerita gosip Erra dengan seorang lelaki. Bagi saya, kalau cerita itu betul, Alhamdulillah… I wish them all the best, ikhlas saya kata kan ini.

"Tetapi jikalau perkara itu tidak betul, anda semua tahu saya yang sedang cuba untuk bina masjid saya semula dan jika apa yang anda tulis itu tidak betul, MasyaAllah…

"Kerana disebabkan cerita yang keluar itu, disebabkan cerita yang anda tulis tu juga lah, saya move on. Saya bersedia untuk pergi.

"Jadi, jangan salahkan saya. Sebab itu saya katakan tadi, sebagai pengamal media, apa yang kita tulis itu sangat-sangat bahaya. Tapi seperti yang saya katakan, kalau ianya betul, Alhamdulillah, I wish them all the best. Tetapi jangan salah faham juga, saya tidak menyalahkan mana mana media sebab apa yang telah tersiar adalah kerja Allah. Jika Allah tidak buka kan hati anda untuk menulis cerita itu maka cerita itu pun tidak akan tersiar diakhbar dan blog blog.

"InsyaAllah… sekurang-kurangnya seperti ramai yang orang kata, saya dah cuba lebih daripada apa yang patut saya buat.

"Jadi, bagi yang menulis cerita itu, anda fikirlah… andai kata cerita itu tidak benar, anda telah menyebarkan fitnah dan disebabkan fitnah itu juga lah, saya telah berundur.

"Kepada peminat-peminat Erra Fazira, saya tahu anda marahkan saya atau ada di antara anda yang marahkan saya. Tapi jangan salahkan saya atau Erra Fazira. Kerana anda mesti ingat, saya menunggu…menunggu… menunggu… dan menunggu. Sampai bila saya nak tunggu? Ada antara anda yang kata, kenapa sekejap sangat berubah hati? Ini bukan sekejap.

"Kami sudah berpisah selama setahun setengah, bercerai hampir 5 bulan. Kalau dicampurkan tempoh itu, hampir 2 tahun. I need to move on.

"Penat jadi seorang bapa tunggal, memang penat. Tapi saya tak mengeluh. Saya tahu ini ujian dari Allah, saya tak mengeluh. Dan Alhamdulillah… selepas saya mendapat petunjuk (menerusi apa yang ditulis di akhbar, portal dan blog) sudah waktu nya untuk beredar.

"Dan Alhamdulillah juga, ada hamba Allah yang mengetuk pintu hati saya. Dan bila saya buka pintu hati saya, Alhamdulillah,apa yang saya lihat selama ini ialah yang saya impikan.

"Tak perlulah saya beritahu siapa orang itu. Tapi cukup lah saya beritahu, wanita tersebut mengetahui tentang hal agama lebih daripada saya dan dia beragama Islam.

"Memang beberapa hari lepas saya ada bekongsi sedikit tentang apa yang saya rasa ketika ini. Ya, saya rasa gembira, saya ni manusia biasa. Saya bukan selebriti. Saya tak pernah anggap diri saya ni selebriti. Memang saya pernah berkahwin dengan selebriti. Ya, tapi saya bukan selebriti. Saya seperti anda semua orang biasa dan saya tak perlu hidup sebagai selebriti wakalupun saya dikenali. Itu prinsip saya, selagi saya tak kacau orang, selagi saya hormati semua orang dan saya menghormati Allah, bagi saya itu sudah cukup.

"Berkenaan dengan laman sosial Instagram (IG) saya, IG ini ialah seperti cacatan jurnal, supaya satu hari nanti Aleesya dapat membaca sedikit sebanyak dan mungkin dia boleh belajar tentang kehidupan melalui jurnal saya ini.

"Sebab itu juga, jika anda lihat banyak gambar dan momen yang saya upload. Mungkin anda rasa saya tak patut dedahkan banyak perkara. Tapi benda ni saya buat ada sebab bertujuan, supaya satu hari nanti Aleesya dapat lihat tempat yang saya bawa dia, yang saya pergi tanpa dia.

"Bukan untuk menunjuk-nunjuk, tidak. Tak pernah terlintas sebegitu. Ini semua untuk jadi rujukan untuk Aleesya bila dia dewasa nanti. Dan saya juga gembira sebab ramai pengikut saya di IG gembira melihat Aleesya. Ramai juga yang berdoa untuknya, Alhamdulilah, saya berterima kasih. Tak sangka begitu ramai orang berdoa untuk Aleesya. Sesungguhnya dia seorang anak yang sungguh bertuah.

"Bagi saya tak perlulah kita menyalahkan sesiapa. Ini semua telah ditentukan oleh Illahi. Anda pun telah mendoakan untuk saya, Erra dan Aleesya dan mungkin ini adalah jawapannya. Ini adalah jawapan kepada doa-doa anda semua. Jadi tak perlu toleh ke belakang.

"Kita sama ambil ikhtibar dari pengajaran hidup masing, jika saya tak dapat selamatkan rumah tangga saya untuk anak saya, saya harap anda semua dapat selamatkan rumah tangga anda melalui apa yang anda lihat di IG saya.

"Itu saja yang saya harapkan. Selepas ini tak perlu lah ada akhbar atau blog yang buat follow up story ini. (jika ada jugak saya tak tahu apa lagi lah nak kata) Banyak lagi berita penting diluar sana yang patut kita laporkan. Saya ni tak penting. Banyak lagi orang di luar sana yang memerlukan pertolongan. Orang yang perlukan pertolongan tentang hidup dan mati. lebih elok kita bantu mereka dari buat cerita tentang kehidupan kami. Cukup, cukup lah!

"Saya ada mak bapak, Erra juga masih ada mak dan nenek. Jika anda semua tak dapat menghormati saya dan Erra hormatilah keluarga kami. Kalau saya boleh beri penghormatan ikhlas kepada bekas isteri saya siapalah anda untuk tidak respect privacy dia. Hubungan kami sekarang hanya lah sebagai ibu bapa kepada Aleesya. Kami berdua baik baik sahaja Alhamdulillah we can also communicate well on matters pertaining to Aleesya. I have my own private life and so does Erra and we both have so much respect for each other.

"Pada mereka yang masih tak puas hati lagi, saya tak tahu apa lagi nak kata sebab manusia ni adalah sebaik-baik kejadian Allah. Dan, anda yang tak puas hati tu pun adalah sebaik-baik kejadian Illahi. Saya tak salahkan anda sebab dah memang Allah jadikan anda begitu. Saya ni tak lah pandai sangat dalam hal agama tetapi saya tahulah sikit sikit. Anda solat 5 waktu saya pun solat 5 waktu jadi fikir fikirkan lah.

"Saya tak mengambil kesempatan atas kedudukan saya di Malaysian Digest tetapi saya rasa inilah tempat yang paling baik untuk saya berkomunikasi dengan anda semua untuk penjelasan ini. Dan juga saya rasa ini lebih elok kerana saya dapat pantau apa yang saya cakap dan supaya kata-kata saya tidak disalah tulis. Ini juga adalah PENJELASAN TERAKHIR saya.

"Sekian wassalam."

Waahhh... panjang juga luahan Emran ya. Kalau keluar di akhbar, mahu penuh tiga muka. Heh. Apa-apapun, harap kita semua dapat fahami apa yang tersirat dan tersurat!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


FIRDAUS WONG: "ALLAH PILIH DIA (NADIR) JADI WAKIL KITA DI GAZA"

"Selesai program, saya minta Nadir bagi nombor akaun peribadi untuk kami berikan sedikit saguhati kepadanya. Dia menjawab, tak mengapa 'bro, it's okay', nak sumbang, bagi dekat Cinta Gaza Malaysia.

"Dalam hati saya, Allah pilih dia (Nadir) jadi wakil kita di Gaza, moga Allah rahmati dan pelihara kamu, saudaraku Nadir," demikian tulis pendakwah bebas, Firdaus Wong yang menyifatkan Presiden Cinta Gaza Malaysia (CGM), Muhammad Nadir Al-Nuri Kamaruzaman sebagai insan terpilih mewakili rakyat Malaysia di Gaza.

Menerusi perkongsian di Twitter, Firdaus berkongsikan perbualannya bersama Nadir dimana beliau mahu memberikan sedikit saguhati kepadanya selepas program Townhall.

Klik untuk gambar besar

Bagaimanapun, Nadir menolak wang saguhati berkenaan tetapi meminta untuk menyumbang kepada CGM. Mendengar jawapan tersebut, Firdaus mendoakan semoga Allah merahmati dan memelihara Nadir.

Terdahulu, Nadir memberi penjelasan mengenai soalan diajukan Ustaz Ebit Lew berkenaan sumbangan rakyat Malaysia sebanyak RM20 juta setahun kepada Presiden Cinta Gaza Malaysia (CGM). Menerusi sesi live Townhall yang diadakan 12 tengah hari tadi, Nadir menafikan menerima sumbangan RM20 juta setiap tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI JAWAPAN SHUK BILA DITANYA RAYA DENGAN SIAPA

Semua sedia maklum mengenai konflik rumah tangga pelawak dan pengacara Shuk Sahar yang sebelum ini hangat diperkatakan. Nama Shuk kembali menjadi sebutan apabila rumah tangganya bersama isteri, Rossalennah Natassyiah Asshaferah atau Rossa Sera sekali lagi didakwa bergolak sejak akhir-akhir ini.

Terkini, ramai yang tertanya-tanya dengan siapa pelawak menyambut Aidilfitri kali ini selepas memuat fotonya di hari raya lengkap berbaju Melayu seorang diri menerusi akaun Instagram miliknya.

"Selamat Hari Raya Shuk, raya ni dengan siapa?," tanya salah seorang warga net.

Shuk tidak membiarkan pertanyaan itu begitu sahaja, dia dengan bersahaja membalas.

"Saya raya di kampung Penang," jawabnya seolah-olah cuba mengelak soalan berkenaan.

Klik untuk gambar besar

Dalam hantaran yang sama juga, Shuk turut menerima banyak komen yang rata-rata mengucapkan Selamat Hari Raya.

Pergolakan rumah tangga Shuk sudah berlaku beberapa kali sehingga kali terakhir isterinya sendiri mendedahkan kecurangan pengacara dan penyampai radio itu dengan wanita yang sama.

Untuk makluman, Shuk mendirikan rumah tangga dengan Rossalennah Natassyiah Asshaferah pada 2015 dan dikurniakan dua cahaya mata perempuan, Nur Qurratu Ain, 4, dan Nur Assyifatu Aimi yang kini berumur setahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - WAJAH TERKINI FALIQ, ANAK ERIN MALEK

Gambar terkini Mohamed Faliq Mohamed Farriz anak kepada Erin Malek atau nama sebenarnya Nur Arina Abdul Malek, 21, dan Farriz Fauzy yang dilahirkan 1 Oktober lalu.

Umum mengetahui bahawa kembar kepada Faliq sudah meninggal dunia akibat lebihan cecair di dalam perut sehingga menyebabkan badan membengkak ketika kandungan Erin mencecah usia 16 minggu.

Jom kita tengok wajah si kecil ini!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HAFIZ TAK KISAH ORANG UNGKIT KISAH LAMA: "MUNGKIN BERAKHIR BILA SALAH SEORANG KAHWIN"

Menyifatkan hidupnya kini makin gembira dan lebih matang untuk menempuhi apa jua keadaan sekalipun, penyanyi Hafiz Hamidun memberitahu fokusnya kini lebih tertumpu kepada anak angkat dan syarikat yang diusahakannya.

"Saya rasa life saya sekrang ni makin happy. Daripada 2017 punya kes, semakin lama semakin saya lupakan. Saya dah move on lama dah. Fokus saya sekarang ini adalah pada anak angkat saya, pada syarikat dan kerja-kerja saya.

"Dulu ada satu masa saya berhenti daripada media sosial sebab dan tak tahan. Saya rasa dalam tiga hingga empat bulan juga sebab tak sanggup nak baca semuanya.

"Orang memang follow up hari-hari, tanya hari-hari dan komen juga hari-hari. Tapi Alhamdulillah sikit-sikit saya dapat overcome. Perkara itu mematangkan saya. Saya pun bukan orang yang sempurna dan saya belajar tiap-tiap hari," katanya.

Klik untuk gambar besar

Tambah penyanyi lagu 'Jodoh Berdua' itu lagi, pengalaman lampau banyak mengajarnya untuk lebih bersabar dan mengawal emosi.

"Walaupun dah tiga tahun perkara ini berlalu, kadang-kadang lalu juga orang flashback balik. Sampai hari ini, kalau ada cerita mengenai dia atau saya, akan keluar juga berita lama.

"Tapi saya tiada simpan perasaan dendam, pada saya dia ada kehidupan dia sendiri saya juga begitu. Dia mungkin akan berakhir sekiranya salah seorang dari kami settle down. Kadang-kadang mak saya tanya kenapa orang masih bercakap lagi.

"Saya terangkan perkara yang sama jika salah seorang dari kami berkahwin mungkin ia akan secara automatik berakhir. Saya tahu, takkanlah orang dekat Malaysia ni tak sensitif untuk ungkit perkara lama," akhirinya.

www.myartis.com / Sumber & foto: Media Hiburan & Instagram Hafiz Hamidun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 AHLI KELUARGA AIMAN TINO DISAHKAN POSITIF COVID-19

10 anggota keluarga penyanyi Aiman Tino termasuk ibu, Hazelina Mat Jalil dan bapa, Yusri Ishak telah dijangkiti wabak Covid-19 sejak 10 hari lalu. Ibu Aiman ketika dihubungi memaklumkan dia dan suami bersama lima anak mereka iaitu Nurisfasha, 19, Mohd Haikal, 15, Nur Alya Mahsuri, 12, Nurqaseh, 10, dan Nina Izzara, 6, kini menjalani kuarantin di kediaman mereka di Kuala Kubu Bharu, Selangor.

Manakala, anak sulungnya iaitu Nurfara Ain, 27 dan suami, Mohd Zafril, 36, serta anak mereka yang berusia sebulan kini menjalani kuarantin secara berasing di Shah Alam. Bagaimanapun, Hazelina, 45, memberitahu, penyanyi lagu 'Ku Rela Dibenci' itu tidak dijangkiti memandangkan sudah lama tidak pulang ke rumah dan menetap di Kuala Lumpur.

"Saya, suami dan empat orang anak saya disahkan positif... kami semua masih kuarantin kendiri di rumah. Selain itu, anak sulung, suami dan anak dia juga dijangkiti tapi mereka kuarantin di rumah Shah Alam. Hari ini sudah masuk 10 hari kami kuarantin.

"Saya tak tahu punca dari mana tapi sebelum swab test tu, saya memang ada demam selepas balik dari pekan. Selepas itu, suami pula demam selepas balik ambil suntikan dos pertama vaksin. Bila dah ramai demam dalam rumah ini, kami ambil keputusan buat swab test dan keputusan positif," katanya.

Klik untuk gambar besar

Terdahulu, kakak kepada Aiman Tino iaitu penyanyi Fara Hezel memuat naik status di laman Instagram memohon agar semua orang mendoakan keluarganya yang disahkan positif Covid-19. Dalam pada itu, Hazelina memberitahu biarpun sudah 10 hari menjalani kuarantin namun keadaan kesihatannya semakin merosot disebabkan mengidap penyakit asma.

"Anak-anak dan suami dah baik demam... cuma, keadaan saya seorang saja yang agak teruk. Saya memang ada asma yang teruk tambah pula dengan demam dan batuk yang tak baik-baik lagi sehingga kini. Seksa sangat batuk ini dan susah saya nak bernafas.

"Pagi tadi pun badan saya jadi sangat lemah dan rasa nak pitam. Tapi deria rasa dan bau sudah kembali. Doktor memang ada cakap kalau tak cukup oksigen, kena call ambulans untuk bawa saya ke hospital. Hari ini keadaan saya semakin teruk pula tapi tak pasti lagi perlu ke hospital atau tidak," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - BILA ABIL HANYA BERCOLI

Motif Nabila Huda (Abil), yang bergambar hanya bercoli tidaklah diketahui. Mungkin hanya suka-suka atau sekadar mengisi masa lapang agaknya.

Namun apa yang pasti, Abil memang suka buat gosip panas dan kontroversi. Heh!

Klik untuk imej besar...


GAMBAR - AIDIL ZAFUAN & ZAREMA NIKAH 14 MAC, RESEPSI 16 MAC?

Setelah mendapat restu keluarga, khabarnya Aidil Zafuan bakal melangsungkan perkahwinan dengan Zarema pada 14 Mac. Malah ada sumber yang mengakui bahawa mereka juga bakal melangsungkan majlis resepsi selang dua hari lepas nikah di sebuah hotel terkemuka di Kuala Lumpur.

Artikel terdahulu:

KAHWIN KALI KEDUA - AIDIL ZAFUAN DIRESTUI KELUARGA

Tambah sumber itu, Aidil dan Zarema baru-baru ini juga telah bertukar-tukar cincin merisik antara mereka. Waahhh... jika benar, tahniah diucapkan dan semoga perkahwinan Mac nanti beroleh kebahagiaan hingga anak cucu.

Klik gambar untuk size besar

Majlis perkahwinan kakak Zarema  baru2 ini

Zarema di majlis perkahwinan kakaknya baru2 ini

Zarema di majlis perkahwinan kakaknya baru2 ini

Majlis perkahwinan kakak Zarema  baru2 ini

Baca juga:

KEMBAR 6 DI PAKISTAN - MISKIN HARTA, TAPI KAYA ANAK
VIDEO - BILA APEK 'KEPALA ANGIN' MENGAMUK DI SENQ

         ________________________

SANTAI  - PAPARAZZI - NOSTALGIA - GALERI - YOUTUBE - FACEBOOK - ROMANTIKA - SEJARAH MYARTIS


TERKEJUT TEMAN SEKOLAH MANGSA RENTUNG - AIMAN TINO AKUI KALI TERAKHIR JUMPA JANUARI LALU

"Salam takziah buat keluarga Allahyarham Mohammad Nasrun Aidol. Sama-sama kita berdoa agar roh mereka tempatkan bersama orang-orang yg Soleh dan Beriman. Al-fatihah 🤲🏾," tulis penyanyi Aiman Tino yang terkejut salah seorang daripada lima pelajar Universiti Sultan Azlan Shah (USAS) yang rentung dalam nahas di Kilometer (KM) 245.2 Lebuhraya Utara Selatan (PLUS) arah utara, dekat Terowong Menora, Ipoh tengah malam tadi, adalah kenalannya.

Penyanyi lagu 'Ku Rela Dibenci' itu memuat naik entri di laman Instagram (IG) mengucapkan takziah kepada keluarga Allahyarham Muhammad Nasrun dan empat lagi mangsa terkorban.

Aiman memberitahu, Allahyarham Muhammad Nasrun Aidol Munir Akbar, 22, yang berasal dari Kuala Kubu Bharu, Selangor, adalah sahabatnya sejak sekolah rendah dan kali terakhir mereka bertemu pada Januari lalu.

"Kami kenal sejak belajar di Sekolah Rendah Ampang Pecah, Kuala Kubu Baharu. Kali terakhir kami berjumpa adalah apabila arwah datang ke rumah keluarga saya di Kuala Kubu Bharu untuk membeli manisan Nutella Pod yang saya jual, awal tahun ini," katanya.

Klik untuk gambar besar

Aiman atau nama penuhnya, Muhammad Aiman Yusri, berkata dia mendapat tahu mengenai nahas membabitkan arwah Muhammad Nasrun dan empat rakannya yang lain kira-kira jam 1 pagi tadi.

"Abang saya hantar mesej melalui WhatsApp mengenai kemalangan itu awal pagi tadi. Saya amat terkejut dan tidak sangka semua ini boleh terjadi sekelip mata,... Allah lebih menyayanginya. Salam takziah untuk keluarga arwah dan mangsa lain," tuturnya.

Difahamkan, sejak di bangku sekolah, Aiman dan Allahyarham Muhammad Nasrun masing-masing meminati bidang seni dan pernah menyertai pertandingan nasyid.

"Kami pernah sertai pertandingan nasyid. Kami suka dengan dunia muzik. Arwah pandai menulis lirik lagu bercorak nasyid dan ketuhanan dan selalu berkongsi karyanya dengan saya," katanya.

Selain Muhammad Nasrun, empat mangsa lain yang terkorban adalah Ahmad Naim Najmi Ahmad Hafizan, 21, dari Chukai Terengganu; Iqbal Hasnun Halimi, 23, dari Senai, Johor; Muhammad Nabil Haikal Muhammad Fariz, 19, dari Batu Caves, Selangor dan Ahmad Akmal Ahmad Mokhlis, 20, dari Parit Buntar, Perak.

Muhammad Nasrun dan Iqbal Hasun adalah pelajar Sarjana Muda Pengajian Islam; Ahmad Naim Najmi (Sarjana Muda Kaunseling); Muhammad Nabil Haikal (Diploma Pentadbiran Perniagaan) dan Ahmad Akmal (Diploma Kaunseling Islami).

Semua pelajar itu difahamkan sedang keluar kawasan atau 'outing' ke Ipoh menaiki kereta yang disewa memandangkan tiada kelas pembelajaran semalam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI BERCINTA DENGAN GAYATRI - ZUL ARIFFIN SEDIA 'NOKTAH' JIKA TAK RESTU

Khabar angin yang mengatakan pelakon Zul Ariffin, 31, kembali bercinta dengan penerbit filem yang juga bekas kekasihnya, Gayatri Su-lin Pillai itu tidak benar sama sekali apabila Zul tampil menafikan.

Sebelum ini, ada seorang peminat mendedahkan ternampak Zul dan Gayatri keluar bersama-sama dari sebuah hotel. Disebabkan khabar itu, ada yang menyangkakan bahawa Zul dan Gayatri tidur sebilik dalam hotel terbabit.

Mengakui perkara tersebut turut mencalarkan maruahnya, Zul tampil menjelaskan bahawa hubungan dia dan Gayatri sememangnya sudah baik sejak dari dulu lagi.

Kata Zul, perjumpaannya bersama Gayatri itu hanyalah di atas urusan filem 'Hantu Kak Limah 2017' dan hubungan mereka ialah sebagai pelakon dan penerbit filem yang sedang dilakonkannya.

"Gayatri sebagai penerbit eksekutif filem berkenaan, jadi hubungan kami adalah atas dasar kerja. Kami pun memang baik sejak dulu lagi. Saya dan Gayatri juga bersikap profesional ketika bekerja.

Klik untuk gambar besar

"Saya kecewa dengan dakwaan kononnya ada pihak melihat kami berdua di hotel, seolah-olah menuduh kami tidur sebilik. Sedangkan pelakon, pengarah, kru produksi dan pihak media massa ditempatkan di hotel sama.

"Apabila gosip ini tersebar, ia sedikit sebanyak mencalarkan maruah saya. Mana mahu letak muka, kebetulan saya pula menjalani penggambaran di kampung halaman sendiri," jelasnya.

Sementara itu, bapa kekasihnya, Zainol Macwilson baru-baru ini telah memuatnaik kenyataan sinis berkenaan hubungan anaknya, Zahirah Macwilson dengan pelakon 'Tombiruo : Penunggu Rimba' itu di laman Instagram.

Sehubungan itu, ada peminat yang membuat telahan hubungan antara Zul dan Zahirah tidak begitu baik.

Rentetan peristiwa itu, Zul meminta agar Zainol berterus-terang jika tidak merestui hubungannya dengan anaknya itu. Malah kata Zul, dia sanggup berpisah dengan Zahirah andai bapanya aktres itu tidak menyukainya.

"Saya tidak tahu apakah bapa Zahirah mempunyai masalah dengan saya atau mungkin dia tidak suka kami rapat? Kenyataannya itu membuat saya tertanya-tanya apa tujuannya, tetapi hingga hari ini, saya tiada jawapan.

"Saya berharap bapa Zahirah menjadi lelaki yang 'gentleman' dan matang. Jika benar tidak suka saya mendekati anaknya, saya sedia meletakkan noktah dalam hubungan kami. Saya hormati permintaannya dan akan mengundur diri," tuturnya.

Dek kerana kenyataan 'sinis' itu juga, ada pihak mendakwa hubungan Zul dengan Zahirah dingin dan merupakan punca mereka sehingga kini tidak berkahwin.

Pada masa sama, Zul turut memberitahu yang dia memahami Zainol hanya mahukan yang terbaik untuk Zahirah.

"Saya juga bakal menjadi bapa suatu hari nanti, sudah tentu saya mahukan yang terbaik untuk zuriat sendiri. Saya sanggup tolak ke tepi perasaan saya jika itu yang dimahukan. Cuma, pinta saya, berterus terang supaya saya tidak tertanya-tanya," katanya

Dalam pada itu, Zul juga berkata dia sememangnya jarang memuatnaik gambarnya dengan Zahirah ke media sosial mahupun hadir ke majlis hiburan bersama teman wanitanya itu kerana dia ingin menjaga nama baik Zahirah.

Pun begitu, Zainol pula menolak dakwaan mengatakan hubungannya dengan Zul bermasalah dan menyatakan kenyataannya baru-baru ini hanyalah gurauan semata.

Tapi pastinya Zul terasa dengan kata-kata itu, hubungan mereka juga bukanlah baru. Semoga Zul terus tabah dengan dugaan ini.

Apapun, pastinya Zul Ariffin bijak membuat keputusan dalam mengimbangkan kerjaya dan juga kisah cinta selain membuat pilihan terbaik dalam menjaga namanya di dalam industri seni tanah air.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


VIDEO MENARIK - BILA EMMA MAEMBONG MENGAMUK

Video 'mengamuk' yang dimuatnaik melalui facebook ini dihantar oleh seseorang melalui email. Mungkin penghantarnya adalah ahli keluarga Emma Maembong sendiri, mungkin orang lain atau mungkin video ni dah lama agaknya.

Tapi jangan salah sangka, ia bukan bertujuan mahu memalukan atau mengaibkan Emma Maembong... tapi sekadar jenaka semata. Iyalah... orang dah penat-penat bekerja, mestilah ngamuk bila diganggu. Jom tengok!

FACEBOOK VIDEO...


"SUPPOSED TO BE HER WALI"  - FIZO SEBAK TAK DAPAT RAI BERSAMA

"SEDIH VS BANGGA. As a brother n 'father' to my youngest sister n supposed to be her WALI, aku rasa sedih sbb xboleh ade skali on her big day. Dah lama plan nak match date, tapi perancangan Allah lebih baik, dia jemput aku jadi tetamuNYA pada tahun ni. So aku serah je pada Allah n Alhmdllh semuanya berjalan lancar. Adik bongsu yg aku syg @nini.adila dah pun selamat diijab kabulkan.

"Lepas arwah ayah pergi pd 2011, aku n @wanzack83 lah abang dan ayah kpd adik2 n famly. Pesan arwah, jaga adik elok2, dan bimbing dia sampailah dia dah kahwin nnti. Itulah tanggungjwb seorang abang. Aku bangga ngn adik bongsu aku ni, siang malam dia usaha sbb dia nak balas balik jasa mak n adik beradik yg jaga dia selama ni. Aku percaya pasangan pilihan dia ni akan membimbing dan membawa adik aku ke syurga Firdaus.

"Congrats to both u. Till jannah. Abe love u dik. Welcome to our family Khai," tulis pelakon dan pengacara Fizo Omar yang sebak apabila tidak dapat mewalikan adik bongsu di hari pernikahannya apabila masih lagi berbaki hari di Tanah Suci Mekah bagi menunaikan ibadah haji.

Kata usahawan ini, selepas arwah ayah meninggal dunia pada 2011, dialah abng dan ayah kepada adik-adik dan keluarga. Dia turut berbangga dengan adiknya, Wan Diana yang bijak berdikari semata-mata untuk membalas jasa keluarga.

Klik untuk gambar besar

www.myartis.com / Sumber & foto: Media Hiburan & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DI MAHKAMAH - FIRDAUS WONG DAKWA USTAZ EBIT LEW ADA HANTAR GAMBAR KEMALUAN KEPADA PENGADU

"Antara pesanan adalah satu mesej suara daripada Ebit Lew kepada ‘pengadu’ yang berbunyi  'tunjuk kaki sikit, tunjuk kaki sikit'. Terdapat juga pesanan bertulis menerusi Whatsapp yang berbunyi 'minta husband you ceraikan you, I bayar you'.

"Saya juga melihat gambar kemaluan lelaki di dalam perbualan antara 'pengadu’ dan Ebit Lew," demikianlah kata pendakwah bebas, Firdaus Wong dimana hari ini dia hadir ke Mahkamah Majistret Tenom sebagai saksi untuk memberi keterangan kes gangguan seksual melibatkan pendakwah terkenal, Ebit Lew.

Menerusi laporan Astro Awani, Firdaus memaklumkan ada melihat beberapa mesej serta gambar gambar kemaluan lelaki di telefon bimbit wanita yang mendakwa dihantar oleh Ebit Lew.

Dalam masa sama, Firdaus juga mendakwa Ebit pernah mengirim pesanan menerusi WhatsApp kepada pengadu agar pengadu meminta diceraikan suami.

Klik untuk gambar besar

Semua mesej dan gambar itu, Firdaus Wong berkata, dia melihat sendiri olehnya apabila bertemu dengan pengadu dan suaminya selepas membuat laporan polis pada 7 Ogos 2021.

Ebit didakwa atas 11 pertuduhan termasuk dakwaan mengaibkan kehormatan seorang wanita berumur 41 tahun di daerah Tenom.

Beliau dituduh melakukan perbuatan itu mengikut Seksyen 509 Kanun Keseksaan yang membawa hukuman penjara sehingga lima tahun atau denda atau kedua-duanya jika sabit kesalahan.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGU BARU: 'TENANG SAYANG' OLEH MIRA TILU

Lagu terbaru daripada SSK yang turut tercalon untuk Anugerah Industri Muzik 19 untuk kategori Lagu hiphop terbaik berjudul 'Tenang Sayang'. Lagu ini diterbit, digubah oleh DJ Jocular
manakala liriknya oleh Sxph, NBE & Pa'an (AMPG) dan Vocals oleh Mira Tilu.


SURAT PENGUBAT RINDU AMENG SPRING

Pastinya ada yang tidak tahu bahawa setiap surat yang dikirim dari penjara akan dibaca dan ditapis terlebih dahulu oleh kakitangan penjara. Ia bertujuan memastikan keselamatan banduan dan penjara dapat dikekalkan agar tiada tulisan yang membahayakan kedua-dua belah pihak.

Dalam hal ini, penyanyi Ameng Spring turut tidak terlepas daripada peraturan yang telah ditetapkan itu. Surat kepada isterinya Sabariah Zakariah, daripada tembok besi (penjara) tetap melalui proses tapisan hingga ia memakan masa hampir sebulan untuk tiba ke destinasi.

“Saya baru terima surat ketiga daripada Ameng pada hari ini (Selasa). Surat itu dikirimkan pada 9 Oktober lalu tetapi baru hari ini sampai.

“Saya terharu dengan isi surat itu kerana ia menceritakan isi hati dan perasaan suami terhadap saya. Selama saya mengenalinya, tidak pernah dia meluahkan kata-kata sedalam itu kerana dia bukan jenis yang romantik.

Surat Ameng dari penjara...

“Surat kali ini sangat mendalam dan istimewa. Ia menguatkan lagi hubungan kami suami isteri,” ujarnya kepada media.

“Banyak dugaan sejak dia dipenjarakan. Ramai yang meragui kesetiaan Ameng terhadap saya apabila dia dibebaskan nanti tetapi saya percaya apa juga luahan dan kerinduannya itu adalah ikhlas.

“Surat itu memang saya tunggu-tunggu. Bagi saya, perbualan secara berdepan dengan kata-kata dalam surat amat berbeza kesannya,” tambahnya penuh semangat meskipun sering disindir oleh segelintir pihak mengenai status 'banduan' suaminya.

Untuk info, Ameng atau nama sebenarnya Wan Aminuddin Wan Ismail, 44, terpaksa merengkok dalam penjara selama lapan tahun dan harus menjalani 10 sebatan kerana dadah. Hukuman telah dijatuhkan oleh Mahkamah Sesyen Melaka pada 12 April 2011 selepas beliau didapati bersalah dalam kes tersebut.


JALANI 'SCAN' ANAK KEENAM - REBECCA SEBAK DENGAR DEGUPAN JANTUNG, MAHU TERUSKAN KEHAMILAN

"InsyaAllah doakan saya strong. InsyaAllah saya keep this baby. Tadi scan baby dah ada jantung, dengar degupan jantung dia. Jatuh air mata saya," luahnya. Saya percaya saya boleh InsyaAllah.

"Terima kasih semua yang sentiasa mendoakan saya dan 'baby bump'," tutur pelakon dan usahawan Datin Rebecca Nur Al-Islam Ahmad yang memilih untuk meneruskan kandungan keenamnya yang kini mencecah dua bulan.

Rabecca yang sinonim disapa sebagai Mummy Becca berkongsi mengenai perkara tersebut di dalam catatan yang dikongsikan di Insta Stories, awal hari ini.

Sementara itu menerusi platform sama, Becca turut memuat naik foto serta videonya yang menghadiri sesi temu janji bersama doktor sambil ditemani suami, Datuk Norazam Sulaiman.

Klik untuk gambar besar

"Assalammualaikum & Salam Jumaat everyone. Today check up and scan time for my baby bump, Bismillah. Doakan yang baik baik k, di pagi Jumaat barakoh ni.

"Semoga doa yang baik baik semua buat anda juga. Pagi ni Mummy di temani Sang Cinta Hati. Alhamdulillah," kongsi Becca menerusi ruangan kapsyen.

Dalam laporan media pada Khamis, Becca bakal mengetahui keputusan sama ada boleh meneruskan kehamilan atau terpaksa 'melepaskan' pada esok (Jumaat).

Perkara tersebut sekaligus menjelaskan mengenai situasi diri memandangkan kelima anaknya sebelum ini dilahirkan melalui proses pembedahan caesarean

"Kehamilan kali ini doktor agak risau sebab kena putuskan dan berhati-hati. Sebab anak anak sebelum ini dilahirkan menerusi kaedah caesarean.

"Jadi, doktor takut sangat bila saya simpan kandungan ini dan kalau saya tak kuat sampai hujung sembilan bulan, ia membahayakan nyawa saya. Bayi dalam kandungan insya-Allah okay," katanya.

Menurut Becca, situasi dialami itu membuatkan dia kini dalam dilema. Dalam masa sama, Becca berkongsi dia tidak pernah merancang dalam soal cahaya mata sebaliknya menyerahkan ia kepada ketentuan dan rezeki Allah SWT.

"Keadaan saya boleh menjadi sebaliknya kalau saya tak kuat. Saya pun dalam dilema juga. Itu yang sedih. Apa pun keduanya iaitu saya dan bayi doktor jamin dengan selamat. Doakan yang baik-baik buat saya. Tapi saya gembira sebab Allah bagi lagi rezeki.

"Hari tu masa bersalin anak kelima, doktor dah suruh ikat, tapi saya tak ikat. Untuk kehamilan kali ini, saya tak merancang pun, dah Allah nak bagi rezeki ini. Tapi saya sangat gembira.

"Pun begitu tetap ada risiko yang tinggi. Apa pun esok baru dapat tahu keputusan selepas doktor buat imbasan dan periksa semuanya," katanya lagi.

Untuk makluman, Becca dan suami dikurniakan enam cahaya mata termasuk seorang anak angkat iaitu Nor Adam Daniel, Nor Anggun Raverra, Nor Anggerik Renesmee, Nor Alif Al-Raffael, Nor Ahmet Al-Reaggan, dan Nor Aurora Riana.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALVIN TEMPELAK USTAZ ABU SURUH HAPUSKAN TULISAN CINA: "YOU TAK LAYAK JADI USTAZ"

Tindakan pendakwah bebas, Ustaz Abu Syafiq yang menggesa agar tulisan Cina dihapuskan itu telah mendapatkan perhatian penyanyi dan pelakon Alvin Chong yang meluahkan kekesalan dan menjelaskan tindakan itu mencetuskan perselisihan faham dan mengganggu perpaduan antara kaum.

"Inilah punca kecetusan perpaduan rakyat Malaysia. Shame on you fot using religion as an excuse and weapon. May God grant you the punishment. You tak layak jadi ustaz. Even a 3 year old Muslim kid is better than you," tulis Alvin menerusi akaun Twitternya yang mengulas mengenai sepotong video yang tular di media sosial memaparkan pendakwah itu berhujah mengenai tulisan Cina.

"Satu cadangan untuk seluruh warga Malaysia, kita sekarang akan hapusan tulisan Cina. Kita perlu cabut dan buang segala tulisan Cina yang ada di papan tanda ataupun di mana-mana tempat termasuk di dalam surat khabar, buku teks atau novel.

Klik untuk gambar besar

"Apa sahaja yang terkait dengan huruf dan tulisan Cina maka perlu kita haram dan hapuskan serta merta tanpa meninggal sedikit pun kesan. Hapus terus tulisan, ejaan dan bahasa Cina di negara kita. Tindakan ini wajar kerana kita di Malaysia ada bahasa Melayu bahasa kebangsaan. Cina bukanlah satu bahasa yang menggantikan tempat untuk warganegara Malaysia," katanya.

Video yang dimuatnaik di akaun Twitter pengguna yang dikenali sebagai @khalids itu mendapat pelbagai respon ramai.

www.myartis.com / Sumber & foto: Astro Gempak & Instagram Alvin Chong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NINE PELUK SAKAN NGAN WARTAWAN?

Dakwa pengirim gambar ini, peserta OIAM3 iaitu Nine berpeluk sakan dengan aweknya yang merupakan seorang wartawan tabloig harian. Apa yang membuat pengirim marah, katanya selama ini wartawan asyik hentam artis bila berkelakuan tak senonoh... tetapi kali ini wartawan pula yang membuat onar.Namun apa yang boleh myartis katakan, memang wartawan baru zaman sekarang ada segelintirnya yang tak bermaruah dan berlagak bagus. Sebenarnya keadaan ini jauh berbeza dengan zaman wartawan dulu-dulu yang memang serius dalam tugasan yang diberikan.Bagaimanapun, gambar tersebut bukanlah teruk sangatkan? Cuma 'ringan-ringan' je! Itupun kalau betullah wanita tersebut 'wartawan'... mana tahu cuma wartawan pelatih je??Dalam hal ini, wartawan bukanlah malaikat dan mereka juga tidak dapat lari daripada melakukan dosa. Bak kata orang: dalam setandan pisang, pasti kadangkala ada juga pisang yang busuk. Tak gitu??Klik untuk gambar besar..!!(\__/)(='.'=)(")_(")myartis 2009


DITEGUR BAHAGIAN DADA 'PELIK' - INI JAWAPAN BALAS EINA AZMAN

Baru-baru ini, pelakon Datin Paduka Eina Azman telah memuat naik sekeping gambar dirinya bersama suami, Datuk Paduka Kaiser Gurmeet Harden di laman Intagram miliknya. Bagaimanapun, foto tersebut telah menjadi perbincangan hangat segelintir warga maya apabila bahagian dadanya didakwa kelihatan lebih besar daripada biasa.

Eina yang gemar berkongsi pelbagai resepi di Instagramnya dan terkenal dengan tagline 'it's done' itu berkongsi sekeping gambarnya bersama suami tercinta: "Maaf kenapa kat bahagian dada pelik sikit Datin," tanya nazura_zura82. - "Tu laaa macam tetiba tek Datin nampak besar," komen rayyanrayyani. - "Breast filler tak," balas shxln_ pula.

Soalan dan komen mereka dijawap kembali oleh Eina Azman: "Eh eh, suka ya dapat free dosa. Dah banyak pahala sangat ke tu? Kesian hidup asyik nak fikir negative dan cakap fitnah. Itu camera angle dan baju dia macam tu. Bukan saya buat apa-apa. Faham?!" balas Eina Azman.

Klik untuk gambar besar

Namun begitu, ramai warga maya yang turut mempertahankan baju yang dipakai oleh Eina Azman: "Kenapalah pelik-pelik komennya. Tak ada benda lain ke yang nak tengok. Kalau betul sekalipun benda tu dibesarkan ke apa ke biarlah. Tu hak dia.

"Aku pun pernah kena, pakai baju nampak segalanya besar. Tapi kenyataannya biasa je, dan nampak gemuk pada gambar sebab angle," komen puan_fatihah. - "Tak nampak pun yang pelik, Datin cantik je. Netizen ni semua benda dari atas sampai bawah nak kecam," balas zuliani_asylia.

Untuk makluman, Eina Azman atau nama sebenarnya Ainur Syakina Azman berkahwin dengan Datuk Paduka Kaiser Gurmeet Harden, dan mempunyai sepasang cahaya mata kembar, Arianna Aubrey dan Karl Kareef.

www.myartis.com / Sumber & foto: Astro Gempak & Eina Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMPAI HATI NETIZEN DOAKAN ANAK & ISTERI BLACK DIJANGKITI COVID-19

Rambut sama hitam, tapi hati lain-lain. Demikianlah halnya apabila ada netizen yang mendoakan agar anak dan isteri penyanyi Black Hanifah, dijangkiti virus Covid-19 gara-gara sakit hati dengannya.

"Nak kecam, kecam saya saja. Jangan babitkan anak, isteri dan keluarga saya.

"Kena fikir anda pun ada keluarga juga. Ada mak dan ayah. Saya risau doa itu berbalik pada mereka yang cakap perkara itu. Itu yang saya sangat risau.

"Sebab kalau orang mendoakan keburukan kita, tapi kita dapat kebaikan daripada Allah. Cuba anda fikir nak komen itu ada kena mengena tak dengan apa yang saya cakap. Tak ada kena mengena kan? Jadi, jangan sampai babitkan keluarga saya

"Saya tidak akan ambil tindakan susulan sama ada nak saman atau sebagainya. Itu tak perlu. Sebab saya faham semua berada dalam keadaan tertekan. Cuma pesan saya, nak komen bialah berlapik sikit," ujarnya dipetik sebagai berkata.

Klik untuk gambar besar

Difahamkan, Black menerima kecaman itu susulan kenyataan dibuatnya berhubung bantuan khusus kepada penggiat seni yang terjejas sepanjang Perintah Kawalan Pergerakan (PKP) dilaksanakan.

"Orang tak baca isi kandungan cerita itu, tapi baca tajuk saja. Bukan saya yang minta duit itu, tapi untuk yang memerlukan. Bukannya orang macam saya, tapi yang terbabit di belakang tabir.

"Mungkin silap saya juga sebab tidak cakap siapa golongan itu dan secara terperinci. Saya minta maaf. Jadi, rakyat Malaysia tolong jangan kecam anak dan isteri saya," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ITU IG SAYA, TAK SUKA UNFOLLOW" - FASHA SANDHA

"Itu Instagram saya, jadi terpulang kepada saya untuk menulis apa sahaja yang saya rasa dan kalau ada tidak boleh terima boleh unfollow!

"Pada saya ia tidak menjadi kesalahan untuk meluahkan perasaan kita di laman sosial dan bukannya hanya menunjukkan perkara yang baik sahaja kerana saya juga manusia biasa.

"Ada harinya kehidupan saya penuh dengan kegembiraan dan kebahagian dan sebaliknya," kata pelakon Fasha Sandha yang mengakui lali dengan cakap-cakap negatif tentang dirinya.

Sikap terbuka Fasha dalam meluahkan perasaannya tentang pelbagai perkara di Instagram sering mengundang perhatian sehingga menjadi sasaran haters.

Bagaimanapun kata Fasha, dia tidak pernah berasa terganggu dengan komen negatif diterimanya kerana laman sosial tersebut adalah ruang peribadinya dalam berkongsi pelbagai perkara.

Malah kata aktres berusia 33 tahun ini, dia tidak melihat keterbukaannya itu sebagai satu kesalahan kerana sebagai manusia biasa kehidupannya juga ada suka dan duka.

Dalam pada itu, Fasha berkata, dia tidak pernah membaca komen negatif pengikutnya kerana menganggap golongan ini sebenarnya peminat tetapi keliru.

Klik untuk gambar besar

"Saya jenis orang yang tahu akan baik dan buruk dalam sesuatu tindakan yang diambil dan saya ok sahaja dengan apa sahaja orang hendak kata kerana sudah lali.

"Saya tak baca komen negatif tetapi kalau ada orang maklumkan kepada saya mengenai komen yang melampau barulah saya akan sekat mereka.

"Ingat dahulu ada orang wujudkan Facebook We Hate Fasha Sandha? Mana akaun itu sekarang?

"Pada saya haters yang banyak masa menulis panjang-panjang mengenai kita mereka minat tetapi keliru," ujarnya yang bakal memasuki set penggambaran drama bersiri 70 episod iaitu 'Syurga Kedua'.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BILA HASHTAG ELLY MAZLEIN 'PERLI' BEKAS SUAMI

Menerusi beberapa entri yang dimuatnaik di laman Instagram miliknya, penyanyi Elly Mazlein dilihat seakan menyindir bekas suami, pengarah Azmi Hata.

Menyebut nama Azmi secara terang-terangan, Elly membangkitkan perihal penjagaan anak serta nafkah untuk cahaya mata perempuan mereka, Putri Sara Sefhia, 2.

Menariknya, Elly yang mesra disapa sebagai Kak Lina Pom Pom ini menggunakan 'hashtag' untuk menyampaikan mesej kepada Azmi.

Klik untuk gambar besar

Elly atau nama sebenarnya, Sharifah Aida Mazlina Syed Hanafi, 38, berkahwin dengan Azmi pada 9 November 2014 dan mereka bercerai pada 15 Oktober 2015 ketika Elly sarat hamil empat bulan.

Selepas itu, Azmi mendirikan rumah tangga dengan aktres Faye Kusairi pada 9 April 2017. Hasil perkahwinan itu mereka dikurniakan cahaya mata lelaki. yang baru dilahirkan pada

Cahaya mata lelaki yang diberi nama Alif Azmi itu dilahirkan ketika Azmi dan Faye menyambut ulangtahun pertama perkahwinan mereka pada 9 April lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TINDAKAN SAFIEY ILIAS BUAT LESUNG PIPIT PALSU DIKECAM

Menerusi laman Instagram, usahawan kosmetik, Safiey Illias telah memuatnaik video sedang membuat lesung pipit tiruan di bahagian pipinya. Melihat pada video tersebut, Safiey kelihatan terbaring sambil membuka mulutnya untuk dimasukkan benang.

"Hari ke 2.. tq sponsor syinta ya @fvaesthetic untuk buat lesung pipit. Sape nak sponsor bg tau ya haritu tarik benang guna PCL. Tahan 24 bln. Yg byk org buat dkt korg skrg ia adalah PDO. Tahan 12 bln je tau!

"• PDO (Polydioxanone) dissolves after 6-9 months. • PLLA (Poly L Lactic Acid) dissolves after 12-18 months. • PCL (Polycaprolactone) dissolves after 24- 36 months. dsiempire #safieycosmetics #auroraTAB #syintagila," tulis Safiey.

Video tersebut mendapat perhatian pengikutnya yang rata-rata telah mengecam dan mempertikaikan tindakan Safiey yang masih tidak kembali ke pangkal jalan. Malah, ada segelintir netizen yang menyamakan Safiey dengan usahawan kontroversi, Sajat. Terdahulu, Safiey pernah menggegarkan negara dengan kisah penghijrahan dirinya.

Klik untuk gambar besar

www.myartis.com / Sumber & foto: Astro Gempak & Instagram Safiey Ilias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - JULIA ZIEGLER SAHKAN HAMIL 2 BULAN

Pelakon Julia Ziegler, 34, telah memberitahu berita gembira bahawa dirinya itu kini sedang hamil dua bulan ketika ditemui di Program CSR Bubur Lambuk Adabi di IJN.

Menurutnya, usia kandungan masih lagi baru dan Julia berterima kasih kepada semua peminat yang tidak putus-putus mendoakannya.

Tahniah kami ucapkan dan semoga semuanya dipermudahkan buat Julia dan juga kandungannya. Amin.

Klik untuk gambar besar

www.myartis.com / Sumber: Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IBU, ABANG & KAKAK POSITIF COVID-19 - ACHEY REDA DITIMPA DUGAAN LAGI

"Pagi tadi (semalam) saya dimaklumkan mak, abang dan kakak disahkan positif COVID-19 dan perlu menjalani proses kuarantin di rumah. Mereka kini ditempatkan dalam satu bilik supaya abang dan kakak dapat memantau mak.

"Setakat ini, mak berada dalam keadaan yang baik dan terkawal walaupun dia baharu saja disahkan mengalami masalah di sepanjang saluran pankreas dan hempedu. Cuma, sekarang ini terdapat gejala yang dialami seperti demam dan cirit-birit.

"Satu demi satu dugaan berlaku, tapi saya anggap ini sebagai satu ujian Allah. Namun, saya perlu positif untuk menguruskan mereka. Jadi, saya bersama isteri akan menyediakan segala keperluan mereka.

"Mujurlah ada isteri di sisi yang boleh membantu saya dalam keadaan kedua-dua tangan saya yang masih belum pulih akibat kemalangan yang berlaku sebelum ini," kata pelawak Achey dari kumpulan Bocey yang memaklumkan bahawa ibu tercinta serta dua adik beradiknya yang lain telah disahkan positif COVID-19.

Maklum Achey lagi, keputusan ujian saringan COVID-19 yang diterima kelmarin telah mengesahkan bahawa mereka dijangkiti wabak tersebut dan kini sedang menjalani proses kuarantin di rumah.

Klik untuk gambar besar

Difahamkan, ibu, abang dan kakak Achey berada dalam keadaan baik dan terkawal meskipun orang tuanya itu baru sahaja mengalami masalah kesihatan di sepanjang saluran pankreas dan hempedu.

Achey yang reda dengan dugaan menimpanya bertalu-talu itu menganggap apa yang terjadi adalah satu ujian daripada Allah S.W.T dan hanya mahu berfikiran positif. Dia dalam pada itu meluahkan rasa ralat kerana tidak dapat membantu dalam menguruskan proses vaksinasi buat ahli keluarganya.

"Buat masa ini operasi perniagaan yang diuruskan keluarga terpaksa dihentikan untuk proses sanitasi. Cuma apa yang saya ralat sekarang ini kerana tak sempat nak bantu mereka dapatkan vaksin lebih awal. Iyalah risau juga dengan keadaan mereka yang sibuk berniaga di luar dan berjumpa orang ramai.

"Tapi, saya faham sekarang ramai yang sudah ada kesedaran untuk mendapatkan vaksin dan perlu menunggu giliran untuk proses ini. Cuma, ralat tak dapatkan vaksin awal dan sekarang mereka disahkan positif Covid-19," ujar Achey mengakhiri bicara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - AYAH HANIFF HAMZAH MENINGGAL DUNIA

Takziah kami ucapkan kepada penyampai radio, Haniff Hamzah atas pemergian ayah tercintanya.

Semoga roh arwah dicucuri rahmat dan ditempatkan dikalangan orang beriman.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIKH NIKAH SEBENAR - BIENDA DEDAH SELEPAS 9 TAHUN

Kisah di sebalik pernikahannya dengan produser, Kamarul Zariman Abd Rahman, yang disimpan rahsia selama sembilan tahun akhirnya didedahkan oleh penyanyi Bienda.

Bienda atau nama sebenarnya Nor Razlinda Razli, 33, berkata dia bernikah pada 10 Oktober 2009 dan melangsungkan majlis persandingan selepas setahun kemudian.

Keputusan untuk merahsiakan tarikh pernikahan itu bukanlah kerana pasangan itu berkahwin di negara luar namun disebabkan mereka enggan menyusahkan pihak keluarga.

"Sudah tiba masanya saya berkongsi dengan semua orang yang kami telah bernikah pada 10 Oktober 2009 dan setahun kemudian barulah majlis persandingan diadakan.

Klik untuk gambar besar

"Saya merahsiakan perkara itu sebab tidak mahu menyusahkan keluarga. Ketika tu, fokus utama kami bekerja keras simpan duit untuk beli rumah dan barulah fikir pasal majlis sanding pula.

"Saya tak nak guna duit keluarga dan tidak mahu orang salah anggap kata saya tak ada duit nak minta simpati daripada mana-mana pihak," kata Bienda.

Tambah Bienda lagi, majlis pernikahan mereka telah berlangsung di masjid bersebelahan rumah ibunya di Gombak dan bukanlah di Thailand seperti yang diperkatakan.

"Kelakar apabila ada pihak cakap yang saya rahsiakan pernikahan sebab kahwin lari dekat Thailand. Sedangkan saya nikah di masjid sebelah rumah ibu di Gombak," ujarnya.

Sebelum ini, Bienda mengambil keputusan untuk berdiam diri apabila ditanya mengenai majlis akad nikahnya menyebabkan timbul pelbagai spekulasi.

Bienda dan suaminya dikurniakan dua orang perempuan bernama Lavienda Namiraz, 6, dan Laxiendra Namiraz yang kini berusia 4 tahun.

Dalam pada itu, penyanyi yang pernah terkenal menerusi lagu 'Penantian' ini teruja dapat melancarkan lagu terbaru, 'Jaga Hati' selepas kecewa dengan album yang diterbitkan pada 2009 apabila ia tidak menjadi.

Malah, menurutnya lagu tersebut telah pun disiapkan setahun yang lalu namun terpaksa menunggu waktu yang sesuai untuk dilancarkan.

"Saya pernah kecewa sangat apabila album saya Kenaliku pada 2009 tidak menjadi. Tak tahu kenapa tapi memang boleh dikatakan album tersebut gagal berada di pasaran.

"Jadi, kali ini saya berharap sangat dengan kelainan lagu terbaru Jaga Hati ini dapat menarik hati pendengar masa kini.

"Sebenarnya lagu ciptaan DJ Fuzz ini dah lama disiapkan sejak setahun yang lalu namun banyak halangan kecil menyebabkan saya terpaksa mencari masa yang sesuai untuk dilancarkan," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


4 GAMBAR - LEINA 'HANGAT' KINI INSAF

Tahniah diucapkan buat Leina Hangat atau nama sebenarnya, Norazlina Abdul Rahman, 40, yang kini mula bertudung untuk berubah menjadi lebih baik berbanding zaman seksinya dahulu.

"Saya tidak pernah tengok gambar lama, jika orang masih bercakap tentang gambar-gambar seksi saya biarlah, itu zaman jahiliah dan saya jadikan ianya sebagai renungan untuk menjadi lebih baik.

"Semua yang terjadi dalam hidup kita ada hikmahnya, saya tidak kisah orang anggap saya tidak sempurna, asalkan saya cuba jadi yang terbaik demi Allah taala," ujarnya dipetik sebagai berkata apabila mula berubah pada Ogos lalu selepas menghadiri kursus keagamaan.

"Saya rasa saya sudah terlambat dan sepatutnya dari dulu lagi saya berubah tapi saya bersyukur ada masa lagi untuk saya bertaubat.

"Saya akui bukan senang untuk berubah secara drastik tapi perkara pertama yang saya jaga ialah untuk tidak tinggal sembahyang dan sebab itu juga saya lama tidak jumpa kawan-kawan," tambahnya.


GAMBAR SANA SINI - THE REAL 'HARIMAU MALAYA'

"Ok lah.. Ramai kata rimau takde rambut.. Sekarang rimau sudah bela rambut.. Amacam?" demikian kata seorang selebriti yang menyolek wajahnya seperti seekor harimau jadian.

Siapakah selebriti ini..? Kenapa dia melakukan perubahan tersebut macam orang tengah meroyan?

Nak tahu jawapannya... sila klik link di bawah..!

Ha ha... beliau yang dimaksudkan ialah Faizal ismail atau FBI, penyampai radio HotFM yang begitu bersemangat menyokong team Harimau. Semangatnya makin membuak apabila Malaysia menang 4-3 sekaligus memenangi pingat emas malam tadi.

Kalau semua penyokong Malaysia mempunyai semangat macam ni, bukan setakat pingat emas, piala dunia pun mungkin boleh digapai. Cayalah Faizal..!

Klik untuk imej besar...


15 HARI KAHWIN - ARIL AF7 & PUTERI ERMA TERPAKSA 'BERPISAH'

"She came back to KL just for 1 night, and now she has to flying off back to her base, i'm gonna miss you wifey," begitulah ayat rindu penyampai radio ERA, Khairil Azam Pilus, 28, atau Aril AF7 yang sering berjauhan dengan isterinya selepas berkahwin.

Artikel terdahulu:

RAGAM ARIL AF7 & ERMA SEMINGGU LEPAS NIKAH

"Bye Malaysia, till we meet again next time! Kami isteri-isteri yang terpaksa tinggalkan suami demi tugas," demikian pula kata isteri Aril, Puteri Erma Edlinda Megat Aminuddin, 27, yang bekerja dengan syarikat penerbangan Arab Saudi.

Nampaknya, mereka berdua dipisahkan antara dua benua gara-gara tugas paling mencabar yang memerlukan pengorbanan. Malah keindahan dan kemanisan perkahwinan sering terganggu disebabkan mereka tidak tinggal sebumbung.

Dan hasil tolak ansur serta perbincangan antara mereka, hasilnya Erma bakal menetap di Malaysia semula tidak lama lagi. Sebelum ini, Erma menetap di Jeddah kerana tugasnya sebagai pramugari yang memerlukan pengorbanan dari segi masa dan tenaga.

Bye-bye sayang!! Klik gambar untuk imej besar...

"Lepas nikah hari tu, isteri saya terus kena pulang ke Jeddah. Nak buat macam mana. Dah tuntutan kerja.

"Namun Insya Allah, dalam tempoh 3 hingga 4 bulan yang akan datang, dia akan kembali menetap di Malaysia.

"Bukan sebab dia berhenti kerja, tetapi sebab tidak lama lagi syarikat penerbangan Arab Saudi akan membuka cawangan mereka di Kuala Lumpur. Jadi, isteri saya sudah pun membuat permohonan untuk bekerja dengan syarikat penerbangan tersebut di Malaysia," ujar Aril bersemangat.

Tambah Aril, dia memang tidak sabar menunggu detik itu kerana mereka bercadang akan terus menetap di rumah peninggalan arwah abangnya, Izwan Pilus.

"Sekarang ni nak plan cuti bulan madu pun tak boleh lagi. Insya Allah, tunggulah bila resepsi kami di Kuala Lumpur selesai nanti. Kami cadang nak buat di Saloma Bistro sekitar Mac nanti.

"Namun, tarikhnya masih tidak ada lagi. Yang penting, resepsi di Saloma Bistro ini saya adakan khas buat kalangan ahli keluarga, rakan-rakan serta pihak media dan hanya yang dijemput saja boleh datang," ujarnya dipetik sebagai berkata.

Untuk rekod, Aril menikahi Puteri Erma di Wakaf Che Yeh, Kelantan pada 20 Disember 2013 berwalikan bapa Erma dengan mas kahwin RM15,000 serta sembilan dulang hantaran berbalas sembilan.

Erma ketika pulang ke Jeddah meninggal Aril baru-baru ini...

Kami isteri-isteri yang terpaksa tinggalkan suami - Erma


SHAHIR MASIH CARI TARIKH NIKAH SEBELUM 2019

Berjanji tidak akan merahsiakan kepada umum mengenai perkahwinannya dengan aktres Erra Fazira, penyanyi Shahir Zawawi, 30, berkata perkahwinan merupakan satu perkara baik yang tidak perlu disorok tambahan pula dia merupakan selebriti dikenali.

"Insya-Allah, jika kami kahwin nanti, saya tak sorok dan akan beritahu kepada semua. Benda baik begini elok diuar-uarkan supaya tidak timbul fitnah kerana jika kita berahsia matlamat perkahwinan itu tidak sampai.

"Jadi, tak ada alasan nak sorok perkahwinan dan saya janji akan umum tentang hal itu apabila tiba waktunya," katanya yang kini lebih terbuka mengenai hubungannya dengan Erra.

Sebelum ini, penyanyi lagu 'Kebahagian Dalam Perpisahan' ini pernah memaklumkan bakal menamatkan zaman bujang pada tahun ini. Bagaimanapun, Shahir berkata dia masih belum membuat sebarang persiapan ke arah itu.

Klik untuk gambar besar

"Saya sedar ada tiga bulan sahaja lagi sebelum penutup 2018, tapi apa yang boleh saya kata kita merancang, kalau sampai waktunya kita akan beritahu.

"Sekarang ini, masing-masing sibuk dengan kerjaya dan sedang mencari-cari masa yang sesuai, cumanya belum jumpa tarikh sebenar lagi.

"Kita sebagai manusia sentiasa berusaha ke arah itu. Apa-apa pun doakan yang terbaik untuk kami," ujarnya.

Dalam pada itu, Shahir berkata dia tidak terbeban dengan soalan berkaitan perkahwinan kerana memahami kerjayanya sebagai selebriti.

"Kalau bukan wartawan yang bertanya, orang lain pun akan tanya soalan sama apabila berjumpa saya. Tapi itulah jawapan saya, bimbang mereka pula yang terbeban menerima jawapan klise saya.

"Sampaikan emak saya sendiri pun asyik bertanya kerana ramai kawan-kawannya yang bertanya tentang hubungan saya ini," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YA MEMANG SAYA, TAK TAHU BOLEH DITONTON RAMAI" - FATHIA LATIFF

Pelakon baru Natasha Elyzza sekali lagi bermati-matian menafikan wanita di dalam video berkenaan adalah aktres Fathia Latiff apabila baru-baru ini Tasha bersiaran secara langsung lagi di applikasi Bigo Live.

Kali ini, muncul sebuah video di mana seorang pelakon wanita dari Singapura, Afiera Riana mengaku bahawa dia adalah wanita di dalam video menari ghairah yang tersebar itu (pengakuan bermula minit ke 10.20).

Bagaimanapun, perkara tersebut menimbulkan tanda tanya kerana dalam video sebelum ini, Natasha memanggil wanita yang sedang menari ghairah sehingga menampakkan sebahagian daripada buah dada itu tersebut sebagai Kak Ya, berbeza dengan nama Afiera Riana.

Namun semua itu tidak benar apabila Fathia tampil menjelaskan bahawa dia adalah individu yang terdapat di dalam video tersebut namun mengakui kesal dengan apa yang telah terjadi.

Klik untuk gambar besar

Menurut Fathia, dia tidak mengetahui bahawa rakaman Bigo Live tersebut boleh diakses oleh orang ramai, sebaliknya menganggap ia hanya boleh dilihat oleh mereka kawan-kawan rapat sahaja.

"Itu adalah saya. Saya dan kawan-kawan sedang 'hanging out' di sebuah villa yang disewa. Sesi menari itu hanya di kalangan kawan perempuan dan kami menari di bilik air villa tersebut.

"Sudah tentu saya malu dengan apa yang terjadi. Tak ada sesiapa yang masih waras akan menunjukkan bahagian badannya kepada seluruh dunia.

"Saya tak pernah dengar pun tentang applikasi itu sebelum ini. Sekarang saya dah tahu dan saya tahu dengan cara yang amat perit," jelas Fathia.

Fathia juga menjelaskan dalam masa yang sama dia tidak mengetahui langsung mengenai aplikasi Bigo Live. Tambahnya, dia juga mahu meneruskan kehidupan dengan lebih positif.

Jika dilihatkan daripada aktiviti Natasha yang selalu live di Bigo mahu pun Instagram, rasanya buat masa sekarang adalah lebih baik mendiamkan diri dan menumpukan perhatian kepada perkara yang lebih penting.

Secara kasarnya, apa saja kontroversi yang melibatkan selebriti tanah air hanya akan berlanjutan sehingga sebulan dua sahaja dan secara perlahan-lahan akan dilupakan masyarakat.

Masyarakat Malaysia sangat mudah memaafkan sekaligus memberi peluang untuk selebriti tampil kembali bersemangat meneruskan kehidupan baru di dalam dunia hiburan.

Namun terpulanglah kepada empunya badan dalam melayari bahtera seni di negara ini. Bak kata Fattah Amin, doakan yang baik-baik saja.

ATAU KLIK LINK INI UNTUK TONTON VIDEO

www.myartis.com / Sumber: New Straits Time

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::